
§n ^cmoriam 



T. E. ELLIS. 



Fab cartre hud traddodiad hen, a swyn 

Y fore gan a aned cyn bod co', 
Roedd d'enaid araul ynddo'i hun yn dwyn 

Cy£aredd by wyd oesau Celtig fro ; 

Rhoist drwy fifurfafen beddyw lachar dro, 
Gorchfygaist fawredd a'th hynawsedd mwyn, 
Rhoist newydd lais i hen, wylofus gŵyn, 

A'r hen, hen dan i obaith newydd do, — 

O ! pam diangodd d*yspryd dewr ar fifo ? 
Ffo ! Nid adwaenai ífoi ! O bant i dwyn 

Yn egni byw trig fyth ei efiíáith o, 
Can's yspryd cenedl oedd nad edwyn fifrwyn I 

O wrdddiau calon Cymru terddaist ti, 

Rhychwennaist eithaf rhawd ei bywyd hi. 



HOLAWD DTFFBTN CLWTD. 



" Car sa beauté pour nousi 
C'est notre amour pour elle/*— De Musset. 

I. 

Glan wyd, Ddyfiiryn Clwyd 1 i'n clau 

A chedym hen serchiadau 

Fel erioed. Fe Iwyr edwir 

Dy goedydd a*th ddolydd ir 

Cyn y paid bod canu pèr 

Am danat. Dymadyner 

Deimladau'n bronnau. Brenin 

Pob dyfifryn wyt, 'rwyt lawn rhin. 

Gem ar £ron hen Gymru £ras, 

Eden werdd dan ei hurddas 

Nid oedd ail o nodwedd yt — 

Ba le'n werth blewyn wrthyt ? 

O'th gwrr eitha', ger Rhuthyn, 

Hyd Ryl, ar frig gweilgi gwyn, 

Wyd em y cread yma, 

Bid aua* hir, bid wiw ha'. 

Is gwawr haf, di wisgi'r rhos 

Am y llwyni ; meillionos 

Lawer dardd hyd lawr y dyl — 

Ol sangiad ceindlws engyl! 

B'le dyry drem blode'r drain 

Wenau mor lan a mirain ? 

B'le mae adar cynnarach 

Yn y byd am gy wion bach ? 

Delorwyr y dail irain, 

Islaw'r rhod, oeis ail i'r rhain ? 

Ar dy lasaf, frasaf fron, 

Di ddygi goedydd ddigon; 

Dy dderw, sawl chwerw chwaí 

A rhewynt garw auaf. 

Drwy'r oesaa hydr heríasan' 
Heb wyro dím berr o dan 
Gadam nerth y rhyferthwy ? 
Yn yr haf addumir hwy 
A gortho ddail — gwyrth ydd yw, 
Têr rwydwaith natur ydyw. 
Rbed y Glwyd a'i fifrydiau glân 
Hyd wely teg rhwng dwylan 
Gyscodol, megis cadwen 
O^arian gwiw; ami gwên 
Disgywen haul ; 'does gan hwn, 
A wèl afonydd fìliwn, 
Loywed drych a'r Glwyd i'w ran 
Drwy wledydd daear lydan ! 



n. 

Bro hen draddodiadau a chwedlau'n cyndadau 
Hanesion hen oesau hunasan' cyn hyn ; 

T lle yr ymdeithiai, Glyn Dwr pan ddiffeithiai 
Gam ladron anrheithiai yn Rhuthyn. 

Crey draws a'i orthrymder i drístwch a thrymder 
A gwympwyd îs llymder a dewrder Glyn Dwr ; 

Y costog a lusgwyd a'r castell a losgwyd 
A'i fùrìau a fwrìwyd yn bentwr. 

A Dinbych, on'd enbyd fu rhedfa'i hir adfÿd 
Dan ormes creulonfryd y Norman a'r Sais ; 

Y lle bn ddy£eisio a chynllwyn a chdsio 
Ein treisio a'u trawsedd a'u malais. 

Ti Ddafýdd ap Gmfifydd 1 Digofaint nas dififydd 
Bar cofio'th ddienydd — ba ddiafl yn y byd 

A'th lofirudd allase gigyddio yn unlle 
Mor erch — Och 1 yr hunlle dychrynllyd ! 



Ac yma daeth Madog a'i Gymry Ilygadog 
I ddial ar fradog ddifrodwyr ei wlad ; 

'Nol trechu Caernarfon a chrogi'r hen Bilston, 
Dwyn Dinbych wnai'r dewríon di-dorríad. 

Pan fa'r gadfa hynod parth rhînwedd Rhosynod, 
Bythynod hen "Harlech a Dinbech bob dor" 

Rhag Siaspar a grynne, ac yntau a fynne 
Eu cynne — "Nan' Conwy yn farworl" 

Rhaid addef mai llencyn oedd Dafydd ap Siencyn 
Chwareuodd gryn brencyn a'r hen Ustus Coch, 

Ond d'wedwch wyr dawnus, oedd prandau yr^ustus 
Bob pryd yn rhai gweddus, os gwyddoch. 

Pan oedd Carl y Cynta' mewn helynt o'r brynta', 
Ac Olfÿr ac ynta'n ymgeintach yn groch, 

Y dewraf o'i weision dan bob anfanteision 
Fu'r hen 'Sane Gleision, chwi glywsoch. 



Ni fynnai'r hen Frytwn, er Miltwn na Mytwn, 
Roi'r castell i Bengrwn, mor bengry' oedd o, 

Heb gennad y Goron ; fe'i ca'dd, neu fe ddichon 
Mai yno bae'r dynion hyd heno ! 

Llanelwy hynafol, bu'th eglwys gadeiríol, 
Yn gyrchfa'r annuwiol, a'r duwiol, a'r da; 

Bu hefÿd, 'nol brwydyr, yn stabal a chysur 
I brysur feirch Olfyr, fáwr chwalfa! 



A thyna'r gyn'Ileidfa amhechadurusa' 

Fu yn yr addolfa erioed, ebe rhai ; 
Sut bynnag, 'rwyt gyfán ; mae hynny'n werth cyfran 

Dda rwan o'r arian i rywrai. 

III. 

Eithr mwyn heno swyn twyn, Uwyn a Uannerch, 

Âwel glaf hwyrnos haf glywaf i'm hannerch; 

Ynddi daw oddi draw gwynaw y tonnau, 

Yn ei bôn y mae tôn gloesion yr oesau ; 

Ynddi hi clywaf fi gadgri Caradog, 

I'm clyw tyrr hwrdd a gyrr brwydyr gynddeiriog; 

Olaf roch dolef groch y froch gyflafán 

A wnaeth " frad gwyr fy ngwlad ar Forfa Rhuddlan I '* 

Wele draw feiddiol drem castell adfeiliog 
Dyrch yn lew dan ei dew wisg eiddew deiliog ; 
Trwm a gwyllt dremia gwg trwy'r iorwg gwyrddion, 
Dwed am ru'r arfau dur, cadau'r gwyr gyrddion ; 
Hanes hynt Harri gynt, a cherynt galon 
Rhwysc y wledd pan oedd medd yn tanio 'u calon; 
Hanes mâd wyr ein gwlad, câd a chelanedd, 
Godwrf pur arfau dur gwyr Owen Gwynedd. 

Ond yn awr darfu gawr llafnawr Uurigog, 

Heno fo huna'n fwyn dan y llwyn brígog ; 

Heibio'r gaer heno'n glaer llifa'r Glwyd fywiog 

Hefo'i mwyn, bruddaidd gŵyn, lawn o swyn rhywiog; 

Onid yw hithau'n d'weyd hanes hen oesau — 

Stto lleddf hanes Uid, gofìd a chroesau 

Wrtho fo, gertha' falch gastell digofus, 

Ar ei thaith fythol faith mewn iaith wylofus ? 

IV. 

A thraw o Ddyffryn Clwyd 

Af yn awr yn fy nwyd, 
I wrando'r tonnau'n cwyno'n brudd 

Alarnad dewrion gaed 

I roi eu gwerthfawr waed 
I ddial estron drais a chadw Cymru'n rhydd ! 



8 

I fùrmur dw&i y dôn 

Ar y traeth, o íy mron 
Rhyw atteb na ddeil geiriau gwyd — 

Pe coUai Cymro 'i iaith 

Am fil o flwyddi maith, 
Er hyn daw rhai a ddial ddewrion DyíTryn Clwyd 



ARIANWEN. 

(Yn null Rhys Goch ap Rhiccert.) 



Gome gwendon, gwynder meinion, 
Pe£r olygon, mal ser ceinion ; 
Glan dy galon, gloes fÿ nwyfron, 

Gloes fy nwyfron, 

Gwae fy nwyfron ! 

Mwyna' gwenferch, gwynfyd annerch 
Di-o£al serch ar las lannerch ; 
Garw mor erch poen per draserch — 

Gwae wefr traserch, 

Boenus draserch 1 

Dere, lanwen, hofif Arianwen, 
At y dderwen laes ei changen ; 
Dwg im' deg wên. fwyna' feinwen — 

Gwae fi, &inwen, 

Gwae fi, feinwen ! 

C^rwira'th oed ar fuandroed, 

Brys i'r mangoed draw yn ddioed ; 

Un ddraen na roed drais i'th geindroed,- 

Gwae fi geindroed, 

Dybrys, geindroed I 



Y GAH A FU. 



Gynt, gwelads gwcw gu 

Delore fore o Fai, 
A daeth y 'deryn du 

I wrando'i deunod chwa^. 



Fe ganai'r gwcw gu 

Bob bofe wedi hyn, 
A daeth y 'deryn du 

Dan swyn i wrando'n synn. 

Ac felly'r gwcw gu 

Bob bore bynciai'n fwyn, 
A deuai'r deryn du 

Bob dydd o'i lonydd Iwyn. 

Ond ffoes y gwcw gu 
Cyn pen Mehefin fwyn, 

Oan ado'r 'deryn du 
Mor unig yn ei Iwyn. 

Myfìnnau fuais fel 

Y buo'r *deryn du 
Yn gwrando ar gwcw ddel — 

Fu nemmor gân mor gu. 

Ond buan delai'r awr 

I golli'r gwcw gu, 
A fìnnau wyf yn awr 

'Run dôn a'r 'deryn du. 

CANU'R NOS. 



Mae hafnau'r glyn yn duo 
Dan wyll cysgodion nos, 

A'r awel gref yn rhuo 
Ar waen a dôl a rhos. 

Er garwed mae'n taranu, 
Er dued ydyw'r nos, 

Mae'r eos bêr yn canu 
Mewn rhwysc y'min y rhos. 

Mae f oriau finnau'n duo 
Dan ael fy nudew nos, 

Ac edyn gofwy'n suo 
O f amgylch, ffenyw dlos. 

Er garwed mae'n taranu, 

Er dued yw fy nos, 
Myfinnau wyf yn canu 

Mal eos min y rhos. 

Dy eos ydwyf, meddet ti, 
Ryw dro, fy enaid dlos, 

A thyna bam y canaf fi 
Dan niwl fy nudew nos. 



SWYN Y WEN. 



Mi welais liwus loer 
Yn gloywi cwmmwl du, 

Nes euro dunos oer 
A gwên ei gwyneb cu. 

£i delw delaid wén 

Oedd ddy^fn y'mron y Uyn, 
Nes daeth cymylau'r nen 

I guddio'i gwyneb gwyn. 

Ond ciliai'r cymmyl certh, 
Á gwridai'r lloer drachefn, 

Á phefrai'i delw ferth 
Y'mron y ll^m yn llefn. 



A felly, f anwyl fan, 
Doed wên i'th wyneb di, 

Daw hynny ohonno'i hun 
A gwên i'm gwyneb i. 



NON. 



Gwén ton pan torro, terwyn ei throchion, 
A thrychwyllt gynnwrf a ganna ei bron ; 
Claer a Uathrwyn llethrau is lluwchion 
A llachar ôd newydd dan huan Uon ; 
Glanach na'r ewyn a'r iâ yw pur galon 
A golwg f'anwylaf wén eilun, Non. 

Euraid yw'r wawr hyd ororau goleuder, 
Goludog aur wawl ydyw'r heulwen dêr; 
Glân hithau loerwen. lariaidd ei Ueuer, 
Lliwus dyrch eurain derch oror yw'r ser ; 
Harddach na'u heurwedd yw'r hirwallt a dyner 
Ymdonna am wyneb fy meinwen bêr. 

Pèr y cán eos yn nhywyll nos dawel. 

Diwall ddorì o'r dail irain a wnél ; 

Lla&r rhwng deilos y dylif yr awel, 

Rhywiog yw cwmad y corneint cêl ; 

Mwynach na'r dil, na'r delyn. a'r dwsmel 

Rbed esmwyth lais Non pan i'm dwylo'n chwim dêl. 



DTHUDDIANT. 



Paid ag wylo. Olwen dlos, 

Ddagrau ar dy ruddiau r^os ; 

Amser sy'n grymuso'r serch 

Ynnof fì, diriona' ferch ; 
Er i loesau garw lid 

Efo 'nghroesau ddeîfio 'ngwrid, 

Un yw'r galon hon o hyd, 

Tyner byth er bryntni'r byd ; 

Hegys y'mhlentyndod gynt 

Pan wrandawem swn y gwynt 

Yn y coed yn canu cân 

Efo myrdd o addr mân, 

Âc y llamai'th galon di 

Fel y llamai 'nghalon i ; 

Felly byth er gwaetha'r byd 

Y mae 'nghalon i o hyd. 

Paid ag wylo, Olwen, mi 

Rof y cwbwl erot ti. 



I 

SERGHaAN. 



Perlog geinwríd gwynros perthi, 

Wjrryf wâr, a chwâr pan chwerthi 

Ar dy lednais wedd aneisior, 

Mwynder hafal hefin dymmor ; 

Liiw ewyndroch tôn aflonydd, 

Gome manod gorwyn mynydd. 

Esmwyth ddwyrudd, ceinros rhuddain, 

Gwytlii gwaed ar fynor disglain ; 

Rhuddgoch wríd y nef yw*th wefiis, 

Mal y mafon, mal y mefus I 

Gwallt dy ben ymdonna'n lleani, 

Eurwawl heulwen ar y lili. 

Is mireinfríg ros maríanfryn, 

Cân y gân a ganet, wenddyn, 

Flwyddi'n ol cyn inni htoû 

Dygyn bryder llwybrau gofìd. 

Hardd y chwardd pob Uannerch werddlas, 

Uchel goetlwyn ; ferch lygatlas, 

Eiríoes lennyrch y rhoslwyni 

Ddycan' groeso etto itti. 

Cän y gän a genit, honno 

Yrr y galar hir i gilio-— 

Honno gyfyd hen adgofion 

Pêr hen amser yn fy nghalon. 



BETH? 



Y'nghanol y grug ar y mynydd maith 
Gorweddais i lawr, a'm llygaid yn llaith. 

Meddyliais glywed murmur y don 

Yn galw, a defiro rhyw boen yn fÿ mron. 

Ar draeth y môr y'marmur y Ui, 
Gorweddais, a gwèn ar fy ngwyneb i. 

Meddyliais weled y grug bach Uon 
Yn galw, a deffro'r boen yn íy mron. 

Ar hwymos aoaf wrth dán o íáwn, 
Gorweddais, a'm llygaid o gwsc yn llawn. 

Breaddwydiais wePd haf ar y grug a*r don 
Yn galw, a deffro'r boen yn fy mron. 

Y'nghanol tlodi, angen, ac aeth. 

Y dagrau'n llif i fy llygaid a ddaeth. 

Tybiais wel'd golud a mwyniant Uon 
Yn galw, a defiro'r boen yn fy mron. 

Y'nghanol dedwyddyd, golud, a bri, 
Llawenydd a lanwodd fy llygaid i. 

Ond teimlwn ryw awch nas diwallai'r byd 
Yn galw, a deffro 'r hen bocn o hyd — 

Y boen yn fy mron o hyd. o hyd. 



PAID ÄO WTLO, TÄW A'TH GWTN. 

Pan yr wylwn gerdd allwynin 

Chwerw, ar yr unig ros, 
Clywais lais o frig y Uwyni'n 

Galw amaf fìn y nos; 
Ebai'r llais yn wan, grynedig, 

'* Paid ag wylo. taw a'th gŵyn I ' 
Minnau syllais yn synedig 

Tna'r llannerch yn y Uwyn. 

Hnliai deilos gwyrdd y Uannercb, 

Llanwai blode pêr y lle, 
Man y clywais lais i'm bannerch, 

Llais a ddaeth o wynfyd ne' ; 
Darfu*r byd a'i ddig ymryson 

I'w anialwcb crâs fy nwyn, 
Ond mae'r llais yn galw'n gyson — 

" Paid ag wylo, taw a'tb gŵyn ! " 

Mae blynyddau wedi myned, 

Ymaitb ffoes ieuenctid glân ; 
Ar fy mben mae gwallt cyn wynned, 

Lawer un, â*r eira mân ; 
Aeth gwrtbrycbau'r byd yn salw, 

Nid oes yn ei betbau swyn, — 
Ond mae'r llais o byd yn galw, — 

" Paid ag wylo, taw a'tb gŵyn I " 

Cyn bo hir daw llaw marwolaetb 

Im' i roi anadfér glwy*, 
Cofid wywodd fy mabolaetb, 

Angau wywa'r cwbwl mwy. 
Mae'r distawrwydd yn fy llethu, 

Ond mi glywa'r geiriau mwyn 
Cyda'm galar yn ymbletbu, — 

" Paid ag wylo, taw a'th gŵyn ! " 



OEH. 



£m dlos, y mae dy lais i mi 

Mal alaw hoâ|;mèl awel haf 
A wyla'n glaf drwy Iwyn y glyn 
Ar ol y glaw. 

Fdusa'lais! Felisellef 

Y don, yw ef, pan daeno hi 
Fttrmurol iif o'r môr i lán 

Freuddwydiol haf. 

Anwyled yw 1 i'm nol y dêl ; 

Y galon gêl. fe'i geilw'n gu 

feiau lu, a'i ddwyfol iaith 

Ddyfala hi. 

O, felus su â*i ddwyfol swyn 
A ddel i 'nwyn o'r ddyla' nos 

1 wenwawr glos, i awyr glir 

Calonnau glân. 



GTSUR BYWYD. 

Llafur a lludded, 

Gofìd a chroes, 
Rhyfedd cyn brudded 

Ydy w ein hoes ; 
Ambell air mwyn, 

A myrdd o rai sur — 
Curio dan gŵyn 

A chwyno dan gur. 

Llawen obeithion 

Heddy w y sydd ; 
Dioddef arteithion 

Fory a fydd ; 
Cysgod yw bod, 

A breuddwyd yw by w ; 
O b'Ie 'r ym ni'n dod — 

B'le 'r awn, druan ryw ? 

Eto, er blynged 

Hyd ein berr oes, 
Ydyw ein tynged 

Chwerw a chroes, 
O boppeth hardd 

Ac o boppeth mwyn 
Rhyw wynfyd aur dardd 

Er i ni fedru 'i dwyn. 



GWLAD TR AVENAU. 

Gwlad yr Awenau ! Gwalia dirionaf, 
Mwyn yw dy swyn dan wrid hyfwyn yr haf. 

Gw^rrddion dy ddyl ac helrddion dy ddeilos, 
Fore hin hefin, mor iesin dy ros. 

Gorwyrdd marianfryn, mireinfrig llwyni, 
Melodus cerdd d ' adar, llafar twrf lli. 

Gloyw dy nentydd dan anterth huan, 
Lle dylathra mill hyd dy lethrau mân. 

Gad immi ddwad o ddûwch y ddinas 
I arogledd a gwlith dy weirgloddiau glas. 

Lle dawns morwyndod mireindeg anian 
Dan berlau'r gwlith — dyna barlwr glän 1 

lechyd di gẃyn sy'n byw rhwng dy Iwyni, 
Gwynfa'm mabandod, mae'm bendith i ti. 

Wele rodd lor ryddiriwn hyd ddiwedd— 
Canu dy glod byth ac ynnod gael bedd. 

Gwan awel hwyrnos a gwyno alarnad 
I mi, nos fy nghloi y' mynwes fy ngwlad 

MORFUDD. 



IJifai dwfr y Ddyfrdwy lafar 
Heibio hen leiandy prudd, 

Llifai, gan drymeiddio afar 
Calon fu mor llon a'r dydd ; 

Dan y llwynipêr, garlantaidd, 

Crwydrai un, a'r defìon santaidd 

Fel cadwyni adamantaidd 
Yn ei gwasgu nos a dydd. 

Cathlu yno *roedd yr eos, 

Cathl foddus, felus, fwyn, 
Ond i bleser ni fydd lle os 

Llawn fo'r fynwes hefo chẃyn ; 
Felly crwydrai'r lleian wirion 
O dan frigau'r coedydd irion, 
Ác ni chlywai'r ganiad dirion 
Ganai'r eos yn y llwyn. 

■"Dychwel Forfudd ! " oedd y geiriau 
Brudd adáeiniai yn ei chlyw, 

Blode meirwon oedd y creirìau 
Wasgai at ei chalon wyw, 

Blode gwyllt fu'n tyfu'n irion 

Oynt ar odre'r Berwyn tirion, 

Ac a gadwyd fisoedd hirion 
Er fod myrdd o fiode byw. 

Syllai ar y rhos gwy wedig, 
Gwelwach aeth ei gwelw wedd, 

Megys golwg y siomedig 

Pan syrth gobaith idd ei fedd ; 

Fel yr haul ar fore dylaidd, 

Gwenodd wên a ddarfu'n bylaidd ; 

Ar ei gwjmeb trist, angylaidd, 
Angau roddes wen o hedd. 

Daeth yr holl leianod santaidd 

Yno gyda goleu*r wawr, 
Âc o dan y llwyn garlantaidd 

Rhodded Morfudd dlos i lawr. 
Ond mae un yn crwydro, crwydro, 
Fyth â'r stormydd oU mae'n brwydro, 
Fyth mae*n ceisio'r beddrod llwydro 

Lle rhoed Morfudd dlos i lawr. 



DEIO 'R GWAS Ä BETTI 'R WAEN. 



(Yn ol *'Abner attd the Widow Jones,*' Bloomfield, 
a chwedi ei chanu yn nhafodiaith Dyffryn Clwyd,) 

** Wel ! gafr a*m 'sgubo'i, dene ben ; — 
Wo, Captyn ! hel dy hegle 'mlaen ; 

Mi af y fory, doed a ddêl, 
I drio'r weddw bia'r Waen. 

" Am wedd o 'bolion teirblwydd clên, 
Ma' mistar braidd yn cadw swn, 

A 'ngwas i, mi'r wyt ti'n rhy hên 
I ddim ond myn*d yn fwyd i*r cwn, 

" On' tawn i'n medru 'hennill hi, 
Mi cadwn di rhag tro mor arw ; 

Caet gerch a phorthiant iawn gen i, 
A by w — ^wel, wel, nes byddet fárw I 

" Ai tybed rhaid dy saethu di, 
A chwalu d*esgym, ol a blaen ? 

Na raid, myn gafr ! pe 'nghrogid »— 
Os medra'i enniU gwraig y Waen ! 

A ffwrdd a fo, a'i glôs pen glin, 
Al wascod lewis newydd spon ; 

Fu Dei, wrth groesi draws Cae Llin, 
Yríoed mor dwt a'r nosweth hon. 

A dechre de£Dro yn y man 
'Nae'r carìad yrre Ddei o'i go', 

Pen ddaru streuon clepie'r llan 
Gynt berì i Fetti 'wrthod o. 

Ond p'run oedd Betti, ar y slei, 
Yn ddistaw bach, 'rol claddu'r gŵr, 

Yn codi'i bys, fel tae, ar Ddei, 
'Does neb a feder dd'eyd yn siwr. 

Sut bynnag, fel 'roedd Dei yn hel 
'I brennie traed ar draws y fron, 

Mi 'gwelodd Bet, a*i gwyneb del 
Oedd weithie'n sad ac weithie'n llon. 

Mi glywe Betti swn 'i droed, 
A fynte'i hun ar hynny'n d'eyd — 

(Aeth hithe'n gochach nag eríoed) — 
•• Hei ! Betti Gruffydd— sut ma'i'n gneyd?" 

A chwedyn hi roth hanner tro, 
Ond coUi'i gwynt y teimle'i hun ; 

A phengam ffreue'r adam to 
O'r bargod tew, wrth weld y dyn. 

Mi 'steddodd Dei yn ddi-ymdroi, 
A phenderfýnnodd, clên ai croes, 

I ddeyd 'i feddwl, doed a ddoi, 
'Ran, dene'i ffordd ar hyd 'i oes. 

Mi gydiodd yn 'i llaw hi'n dynn — 
Ä^i ddalie'r fai/ic gryn wyth ne ddeg — 

A dalltodd Betti gyda hyn 
Fod Deio am roi cynnig teg. 

Betti anwyl ! gad i mi 

Ga'l d'alw fel'na 'rol 'mi ddod, 
Ran, er nad fi y'th bia di, — 
Ar bwy bu'r bai ? — fi 'lase fod ! 

" A'th hynny, do, ond, diawch ! mi d'rewis 

1 feddwl eilweth, a 'bre fi, — 

Os prioda'i byth, y neb 'na'i ddewis 
A fynna'i'n wraig — be ddyliet ti ? 

Pan oeddwn i, brynawn ddy' Llun, 

Yn troi taleri'r hen Gae Glas, 
Deng mlynedd, 'berwn wrthyf f hun, 

Ku's yn yr Hendre Ddu'n ben gwas. 

. ** A rwan, dyma Fetti'n rhydd — 

Mi alle nghofìo fi o hyd — 
Mi ceris hi am lawer dydd, 

Be ddaw ? 'Does w'bod yn y bydl 

** 'Ran, hwrach 'r eiff y tipin tir 
Sy' gynni'n llanast llwm di lun, 

A hithe'n dlottach cyn b'o hir, 
A cholli'i chartre 'neiff *i hun. 

*• Ac hefo'i thy a'i thir *i hun, 

Mor doclus fydden ni yntê I 
A phwy gae Fetti ond y dyn 

AM cadwe ac a drine'r lle ? 

*' A 'ngeneth wen i dene pam 
Y dois— nid fi ddoe i ddim byd." 

Mi gochodd Betti fel y fflam, 
A 'dryche ar y llawr o hyd. 

Mi roth 'i phen as ysgwydd Dei, 
Dan sobian yn 'i balchder synn ; 

A medde fynte, " Bet ! mi 'nei 

'Y nghymryd ! " — dan 'i gwasgu'n dynn. 

Am gwilidd soniodd Bet, ond be 

Oedd 'nelo cwilidd hefo rhei 
Na 'naen ddim ond peth yn 'i le 

Yn weddus, megis Bet a Dei ? 

Â th¥rmodd Deio at 'i waith, 

Wrth feddwl am 'naül beth a'r llall,— 
" Mi 'dweunost Captyn ? — wel, y ffaith 

*Di fod o'n myn'd yn hurt a dall. 

•• A phe cyttunwn i a th'di 
I fyn'd yn wr a gwraig yn fuan, 

Ni fedret byth mo 'nghymryd i 
A gwrthod Ile i Gaptyn, druan ? 

" Mi prynna i o — cheiflf 'run ci 
Byth ^wns i larpio'r fath hen ffrynd ; 

Fydd o ddim byw'n hir iawn, ond mi 
Geiff gwbwl chware teg nes myn'd. 

" Wrth garthu rhych ne agor cwys, 
Mi fydde Captyn, deyd y gwir, 

Yn myn'd yn drin-gar wrth *i bwys, — 
Fu 'ríoed 'i well a'i draed ar dir ! 

" Mor ffres a 'deryn fydde fo 
Wrth fyn'd i'r maes ben bore gynt ; 

A chwedyn, dan y drol, ar dro, 
Mi dynne, 'ngwas i ! tel y gwynt ! 

'* Mi fuo'n geffyl rhadlon, braf, 
'I flew o'n Ilyfn a'i 'lode'n syth; 

Mi ae fel cloc drwy gydol dydd, 
Be? chwip? — ni fydde'i heisio byth. 

*' Mi g'dawd o dan y drol un tro 
Ar ol dadfachu'r IleiII bob un, — 

Mi 'drychodd mor druenus, do, 
A chwedyn, a'th a'r Ilwyth 'i hun I 

"On' tawn i'n dal drw'r nos i ddeyd, 
Ddown i ddim i ben 'run mymryn cynt i 

Ond, Betti, d'wed be w*ti am 'neyd, 
Ne waeth 'mi heb ddyfetha 'ngwynt. 

" Cym' fi a 'ngheflfyl ne 'nte baid, 
Mi gest y gwir, dim mwy na llai, 

A gwir fâg wir, ma' ^ynny'n rhaid, — 
Os heua'i wenith, gwenith ga'i." 

*'Ie, Dei, ond meddwl am y stŵr 
A godith pobol, a'r chwedleuon, 

Er, hwrach, wedi 'mi gael gŵr, 
Na ddylwn wrando'u stŵr na'u streuon» 

"Mi wn am danat ti'n dda iawn, — 

Mi 'd'faris d'wrthod lawer tro; 
Wn i ddim etto sut y g'nawn, 

Ond am *rhen Gaptyn, ty'd a fo." 

" Wel, bendith itti 'ngeneth wén! " 

'Bre Dei tan neidio ar 'i draed, 
'Ran, 'roedd hi'n myn'd yn hwyr dros ben» 

A chychwyn tuag adre 'naed. 

A braich y' mraich, âg ysgafn droed, 
A'th Bet i ddanfon Dei gryn gwrs; 

Fu dim dau dderyn, naddo *rioed, 
Mor lón a nhw tra'n myn'd trw'u 'sgwrs. 

Mi g'reuddodd Dei i'r Hendre'n llón, 
Ond pan yn nrws y gegin lanweth, 

Mi 'na'th fath wep, a chêg mor gron — 
'Roedd raid i Gaptyn gychwyn dranwethl 

" Wel, wel," 'bre Dei, " waeth pryd daw'rtro. 

I'w ladd, fydd arno ddim i chi ; — 
'Does dim i'w *neyd ond myn'd a fo, 

Fel tae, os na chym' Betti fi." 

Gadawse Fetti'n hwyr y nos, 
Ar hanner gaddo, fel pe tae, 

Ond cin bod haul yn g'leuo'r rhos, 
'Roedd Dei dracheíh yn croesî'r cae. 

•• Be 'tae hi'n troi a 'ngwrthod i ? " 
Sibryde Dci, bron myn'd o'i go', — 

•* Be fydd 'rhen Gaptyn dda i mi — 
Heb wraig na thir, be 'na 'i â fo ? " 

O gamfa i gamfa, gwrycb i Iwyn, 

Y rhoncie Dei drw'r branar blin, 
Dan gyfri 'i bres, a 'wysg 'i drwyn, 

Ai weithie i ddwr at ben 'i lin. 

•*Mi geisia fenthig! " ebre'n synn — 
*' Captyn! rhaid i Bet d'arbed di, — 

Gre dures glên ! — be', benthig cyn 
Cael gw'bod ddaw hi'n wraig i mi ? 

•• 'Di merched ddim am siarad plaen, — 
Mi gadwa'i'n lle sut bynnag 'r eiff hi ; 

'Na'th hi ddim gaddo rhag 'i blaen, 
Er hyn, mi fentra ddeyd y g'neiff hi. 

•* On' tra b'dda i fan yma'n llercian 
Ne wibio fel rhw hurtyn ffol, 

Mi all 'rhen Gaptyn orfod hercian 
I ffwr' ! Mi gwadna i hi'n f'ol ! " 

Drw' rwbel tew o ddwr a chlai 

Y scawtie Dei o chwith i dde ; 
Pe'n ddyn a'i gariad hanner llai, 

Mi chwilse, siawns, am lanach lle. 

Daeth bore braf, a thán 'i chwys, 

'Roedd Dei'n branaru Pant y Wrach, 
Pan wrth 'i fistar, hefo brys, 

Y mentrodd ddeyd 'i secred bach. 

Mi ddechrodd arni'n berffeth £fri — 
•• 'Dwi am briodi — 'sgalla'i — *n fuan, 

A mistar, deydwch wrtha i, 
Faint gym'rwchi am 'rhen Gaptyn druan ? 

" 'Ran, neithiwr, gaddodd Betti'r Waen, 

Bron iawn, y cymre hi fi'n ẃr; 
'Di'r hen gefifylyn werth mo'r ddraen, 

Ond eisio 'i arbed s'gin i'n siwr." 

" Be? Captyn ? Dei ! myn diawst i, 'does 

Dim siawns y tâl o £awr i mi ; 
Ma'r hen bry bron ar ben 'i oes — 

Mi gwertha'i o'n rheit rhad i ti." 

Daeth amser 'madel gyda'r nos, 

A thalwyd cyflog Dei yn Uawn, 
Ac ebre 'i fìstar wrtho — " Dos 

A Chaptyn, was — pob peth yn iawn. 

*'Ma* itti groeso 'honno fo, 
'Ran, bu'st yn was da iawn i mi ; 

'Dwi'n amme dim na 'nei di'r tro 
Yn ŵr y Waen — Iwc dda i chi ! " 

Mi ddôth y m*rynion ar u râs 

Dan chwifio fledog, llaw, a het, 
I ganu ffarwel â'r hen wâs, 

A deyd Iwc dda 'ddo fo ä Bet. 

Mi chwifiodd jmte *i het wrth hel 

'I dacle 'i gid, a rhedodd twrr 
O blant, dan weiddi, •• Dei, flarwel ! 

A Chaptyn, ma' nhw'n myn'd i ffwr' I " 

A thoc mi ddoed i ben y fron 
Gyrheudde i lawr at ddrws y Waen ; 

A medde Dei, dan wenu'n llón, 
•• Ty'd, Captyn, gad 'ni fyn'd y'mlaen." 

Mi cwarfodd Betti nhw amor iwn, 
A 'gorodd ddrws y stabal fawr, 

A chynted tynnodd Deio'r fifrwyn» 
Gorfeddodd Captyn ddall i lawr. 

Di Fuddugoliaeth ! o'r llawryfon 
A gedwi i bobol wych eu grven, 

O, arbed un, o blith eu llyfon, 
I Ddeio'r gwas a Betti'r Waen ! 



6WLAD T 6AN. 

Cyhoeddwyd y ddau ganiad blaenaf o*r ddychangerdd hon y* 
"Nghymrü," y caniad cvntaf yn rhifyn Rhagfyr, 1896, «'r 
aü yn rhifyn EbriU, 1897. Cyhoeddwyd hi wedi hynny y' 
"Mhapur Pawb," a thrydydd caniad wedi ei chwanegu atti. 
Yr wyfyn ei dodi yma am fod amrywyn dymuno ei chael i 
gyd hefo'i gilydd. 

Y CANIAD CYNTAF. 

Fe'm ganed i*n Hen Wlad y Menyg Gwynion, 

Gwyllt Walia, Cymru Wén, neu Gymru Lân ; 
Fe'i henwir hi wrth fel bo tuedd dynion, 

Neu'n llawer amlach fel bo odl cân : 
Nid dyna'r oll o'i henwau chwaith, can's da oedd 

Gan rai ei galw'n Wlad y Breintiau Mawr, 
A Gwlad y Bryniau, Gwlad y Cymanfaoedd, 

A Gwlad yr Eisteddfodau ; wele I 'n awr 
Y mae — wrth gofio, Gwlad y Gân a'r Cenin — 
£i henwau amled bron a rhai cyw brenin. 

Mae'i beirdd lliosog megys — ^megys — megys — 

Wel, m^ys dail yr hydre'n Yallombrosa — 
(Mae hon, gan henaìnt, yn gymmaríaeth fregus, 

Ond am gywirdeb, hi*n ddiau 'diT 'gosa*) ; 
'Does lán na phentre heb ei fardd a'i lenor, 

Y naill " o fri •* a'r Uall yn " wych " gyfrifir— 
Mi hoffwn wel'd y gwron a ddarllenno'r 

Cynnyrchion oll, a byw — fel tae, yn ddifyr ; 
A wnel heb — (gwyddoch be'), rhoer iddo bob 
Rhyw glod a roed hyd hyn i 'fynedd Job. 



Gan na chae'r beîrdd gynt yn yr Eisteddfodau 

Mo orsedd clod yn union fel dymunen*, 
Hwy ddychmygasan' luaws o ddefodau, 

A gwnaethan' Orsedd iddyn' hwy eu hunen ; 
Prif gampau'r Orsedd ydyw gwersi 'i rheithiau, 

Hi fydd gywirsail pan fo*r glec yn galw, 
Gwna'r troi'i chysylltu gydag arswyd weithiau, 

A thal hygarsyw (er mai camp go salw 
F'ai honno) ; felly 'mlaen ceir mynd yn nes 
Eir drwy bob gair ag ynddo g, r, s. 



Drwy gymmorth gau ffilolog (cofiwch swnîo 

A dallt y gair hwn megjrs petych Ffrancod, — 
Ys gwn i ellir drwy ryw foddion bwnio 

I bennau gwyr y wasg, a beîrdd, a chrancod 
Fod rhaid i'r iaith Gymraeg, fel pob iaith, dyfu ?) 

Drwy gymmorth gau ffilolog rhith-dd^rsgedig 
A brofai boppeth fel y bae'n deisyfu, 

Cawd hyd i swydd hynafol, gysegredig, 
Archdderwydd, math ar farddol dad gyffeswr — 
(•* Un wnai eirch derw," meddai rhyw broffeswr). 



\ 

Mì 'dwaenwn un Archdderwydd tra defodol 

Na 'steddai byth-o leia\ ni chadd gader 
Erioed ; — ^gwr da'n ddiau. a chydwybodol, 

A giedai lolo fel y credai'i bader ; 
£i wallt a'i lais, y ddau yn llaes, gadwynog, 

Oedd bríf o'i gymmwysderau, mae'n ddi-lys ; 
Ni wnaeth eríoed beth gwell na lladd ar " Iwynog," 

Na gwaeth na thrwsio Salmau Edmwnd Prys ; 
Fe fedrai Prys Gymraeg diail, a chwipjm 
Y rhaid cyfaddef, meddai'r Derwydd -dipyn. 



Fe ddaeth ryw ddydd i bennau'r beirdd ('roedd yno 

Ddîgonedd o le gwag) nad ydoedd maint 
A brí eu Gorscdd ddim yn Uawn a chryno 

Heb wisg i bawb, yn ol ei radd a'i fraint ; 
Fe gaed huganau glas a gwyrdd, — rhaid adde 

Mai cyson fu'r madrondod yn ei gais 
I ddewis llìwiau weddai i bob gradde — 

Y cwestiwn yw, p'run wyrdda'r bardd ai'r bais ? — 
Rhoed i'r Archdderwydd benwisg bigfain arw, 
Ddigantal, ac fe'i gwisgodd — a bu farw. 



Wrth fraint a defawt, penwyd ei olynydd f 

Ac ni fu son am ddim ond un yn pwdi ; I 

Fe waeddai crwt o Sais ar ochr mynydd 1 

Y Gogarth — *' Dad ! see Punch up there ? where's Judy ? '* ^ 

Ni wyddys beth lefara'r bardd os dywed i 

Neb wrtho ddweyd o"r estron air cyn erched — 
Fe ddwedodd unwaith, do'n wir, fod o'n clywed 

Pêr ** swn y delyn yn sandalau " merched ; 
Beth f ai byddaru'r crwt â swn " Niagara ? " 
P bob rhyw gosp, fe fyddai hon tua'r hagra. 

Ac fe geid berw croch a thwrf Niagara 

Heb fyned " Dros y don " a'i Uuwch aflawen, 
Mewn rhes o ryw englynion dynnai ddagra' 

O fygaid Cymro garo'i iaith a'i awen ; 
Ac oni fyddai hynny ddigon caled, 

Darllenner " Ber-awdl " eisteddfodol hefyd — 
Mae honno cyd a'r •* Flwyddyn," a chyn saled 

Y gwnai'r gwrandawr a phetae amo glefyd ; 
Chwaneger toddaid (er mwyn Uadd y Ueban) 
Ddwg " dyrau " ddwywaith y'mhob un o'r chweban. 



Mae dyddiau'r pethau hylwys, hoywliw, hylon, 

A gwiwlon, gwiwlwys, wedi darfod bron ; 
Ceir ambell un o gwmpas yr ymylon 

Yn canu i'r " Eisteddfod hynod hon ;" 
Ond geiriau fel " nos-dirol anhawsderau," 

Neu fel " Crist-debyg wron *' bia'r maes ; 
Gwneyd hyn yw'r pennaf oU o'r cymmwysderau, 

Oddigerth, hwyrach, wisgo'r gwallt yn llaes, 
A mynd trwy arholiadau mewn gwybodaech 
Am lyfrau na phrynn neb ond drwy orfodaeth. 



'Does ryfedd fod y beirdd mor ddiramadeg, 

A difarddoniaeth o ran hynny, canys 
Pwy gly wodd son am wenith unrhyw adeg 

Yn tyfu mán na heuwyd dim ond manus ? 
Er engraipht, 'studio awdl ar •• Glawdd Ofifa,' 

Ei geirîau, hwyrach, o'r tu yma'r clawdd, 
A*i phriodebion. druain, am y cloffa, 

Oll o'r tu arall ; na. nid gorchwyl hawdd 
Yw dysgu iaith yn gywir oddiwrth un 
Aeth y w 'scrifennu cyn ei dysgu 'i hun. 

^Mae'n wir fod Fyrsil gynt wrth ddechreu prydu 

Yn dwedyd "canaf'* (yn y gwreiddiol fano, 
Os ydyw'm Lladin i yn peidio rhydu — 

Sut bynnag, gwn, chi welwch, beth am dano) ; 
Am hynny bamodd un o'r beirdd Gorseddol 

Y medrai yntan ganu arwrgerddi. 
A chanodd amryw bethau hir ryfeddol, 

(O char ei wlad, gwael na ddistewai erddi) : 
Ond ni wneir rhigwm maith o'r math trwstanaf 
Yn gerdd awyrain â'r ymadrodd "canaf.*' 



Mae gan un bardd gryn ddeuddeg o gadeiriau, 

A Ilawer mwy na hynny o genfigenwyr ; 
Mae'n wir ei fod o n gawr am glecian geiriau, 

Ond amlach ei gadeirìau na'i ddarllenwyr ; 
Un arall sydd a'i esgyll yn ymledu 

Nes swyno'r beirniaid agos hyd wirioni, 
Ei bennaf fai yw fod o'n cwbwl gredu 

Fod rhafifu Uawer 'run peth a barddoni ; 
Er, eddyf yntau weithiau yn ei gân, 
Yn onest braidd,— '• trugaredd wnaifif y tân." 



Un eto gân, ac eiddo'r Canol Oesau 

Yw'r orgraflf ddilyn ef i raddau pell ; 
(A ddaw i'r orgraff derfyn ar ei chroesau, 

Amgen na'i gwneyd yn waeth a'i galw*n well ?) 
Fe gân — yn awr, gofelwch am eich genau — 

Am " sidan-awelon " (frifodd neb, gobeithio ?) 
Yn fynych italeiddir y llythrennau 

I ddangos y Farddoniaeth a'i pherâeithio ; 
Rhyfeddswn innau, fel y gwnaeth y nef, 
Pe clywswn " delyn " ganai •* anthem gref." 

Nid dyna chwaith yr oll o ryfeddodau 

Y beirdd, mi fedrwn nodi rhai myrddiynnan 
O bethau rhyfedd, gyda !-au 

I ddangos eu rhyfedded ; mae'r testynnau 
Yn fynych iawn yn llawn o ddiwinyddlaeth, 

A metaffyseg, dim byd, ac athroniaeth, 
Morwriaeth, gweniaith, ochain, a seryddiaeth, 

A phoppeth drwy'r bydysawd, ond barddoniaeth 
Am iaith, mae'r beirdd yn hyn yn fwy o drethwyr 
Ar 'fynedd dyn na phawb, ond y pregethwyr. 



Aeth nifer mawr •• tuhwnt i'r llen " eleni — * 

A gwae eu dod yn ol o'r fro gyfrinol ; 
Y flwyddyn nesa' ceir, mae'n debyg genni, 

Draithodau ar •• Frawdoliaeth Gyfifredinol : " 
Pwy fyth ar ryw gynghanedd feder blethu 

Y ddeuair sydd hyd seithsill yn ymestyn, 
A rhaid fydd gwneyd rhag ofn i rywun fethu 

A dimad beth a ddichon fod y testyn ; 
Peth câs yw darllen awdl heb un syniad 
Beth oedd ei thestyn hi ar ei chychwyniad. 



Mae meddwl am y darnio a'r llurguno 

Fydd ar yr hen Gymraeg bron iawn a gyrru 
Y sawl a'i câr i ddeisyf a dymuno 

Cyfiafaji arall. Gwarchod ni, 'r pentymi 
A fydd ar eiriau gweigion at eu gilydd, 

A'r difrod erchyll wneir ar ryfeddnodau : 
Ac wedyn, wrìda neb o'r beirdd gan gwilydd, 

A chaiíF un gadaìr am ei holl bechodau ; 
Ond hwyrach na cha'r wlad mo'r traithawd gorau, 
Os felly fydd, bendithier y pwyllgorau. 



•Flwyddyn Eisteddfod Llandudno (iSgôjygwnaed y gan hon 

Rwy'n byw y' Ngwlad y Gân, fel d'wedais gynnau» 

Ond, 'rhoswch — Enid 1 onid heno, dywed, 
Mae*r prüárdd Pendew'n dyfod a'r rhimynnau 

A eilw'n " Awdl," gael i mi eu clywed ? 
Ai ê ? O, 'r nefoedd ! dacw fo ar y gair — 

Beth ? clo ar y ddrws y cefn ? Wel. brysia agor ; 
Mi ddof yn ol y' mhen dwy awr neu dair, 

(Aed ef a'i awdlau — hym I— os erys ragor) ; 
Dwed wrtho, Enid, 'dwyf fi ddim yn iach — 
Mi af i'r dre i weld y " ffyle bach." 



YR AIL GANIAD. 

Er gwaetha'r cwbwl, 'rwyf yn byw a chanu — 

Nid ar fy nhir fy hun ychwaith, ysy\va.8th — 
(Ni feddaf lath o dir, er mod i'n hannu 

O deulu gynt fu enwog am ei gywaetb) ; 
A byw go fain i Gymro yw Uenora, — 

Ni chai gefnoctyd ond un arwynebol 
Pe d'wedai'i feddwi yn yr iaith ragora' 

Os na thrydd at " lenyddiaeth gyfundebol ; '* 
Os hynny wna, bydd '* awdwr dylanwadol,' 
A'i ganmol wna pob papur bach enwadol. 



Wrth feddwl am bapurau, mae digonedd 

Ohonyn' hwy ar hyd a Iled y wlad ; 
Ni fynnwn i gynhyrfu mo'u digllonedd, 

Can's enbyd fyddai hynny, pwy a wad ? 
Peth eitha fyddai IIochi*r golygyddion, 

Ond dweyd y gwir a raid i mi, pe digien ; 
Am add yr iaith 'does odid well cigyddion, 

A chofìo 'u bod yn cael cryn ddeg ar hugíea 
O sylltau yn yr wythnos am eu gwaith 
Gan rai ŵyr lai na hwythau a n y aìth ! 

Y'mlaenaf (fel y dywed y pregethw^n-), 

Cyfeiriwn (fel y dywed gwyr y wasg), 
At waith y golygyddion, prif ddifethwyr 

Grammadeg, inc, a phapur ; penna' dasg 
Y rhei'n yw trosi bam papurau'r Saeson 

O Saesneg gweddol i Gymraeg echrydus ; 
Mi wn y ffraean' eto fel y ffraeson* 

Am immi fentro dweyd y gwir adfydus, 
Ond caraf Gymru gystal ag un dyn, 
A dwedaf, dylai ddweyd ei bam ei hun. 



Hwy wnan ar ambell fater cartre felly 

(Y golygyddion wy'n olygu'n awr), 
A garw dosted hefyd yw'r fiîangellu, 

A'r cynnwys bychan gymmer le mor fawr : 
Rhaid dweyd " }r ydym eisoes wedi dwedyd " 

Yn lle "dwedasom '* — waeth mo'r llawer beth, 
Can's nid yw'r peth a dd'wedwyd nemor gredyd 

I undyn ond i 'fynedd mawr di-feth 

Y sawl ddarllenno'r oll heb — wel, heb wneyd 

Y peth na waeth i mi heb drwblo 'i ddweyd. 



Yn nesaf (dyna dduli y pulpud etto), 

Mae gennym i gyfeirio (dyna ddull 
Y wasg, a gwae i'r truan a ddywetto 

Ddim yrr ohebwyr hon i dymmer hyll) : 
Beth ddwedais ? — O ! mae gennym i gyfeirio 

Yn nesa' peth at waith y gohebyddion ; 
Maen' hwy fel peten' wedi ymgyngreirio 

I wncuthur a ddylasai'r golygyddion, 
Sef gwneyd sylwadau ('n mesur tua throed£sdd 
Ar ffciith na fesur fwy na chwarter modfedJ). 



Os digwydd rhjrwun digon dinod farw, 

Yrwan, bobol anwyl 1 am ohebu ; 
Fe geir colofnau am y golled arw 

(Nid dwl o dro a Ca'i eu hystrydebu, 
Arbedai dalu cyflog i'r cysodydd) ; 

Yr oedd y sawl fu farw 'n wir Israeliad, 
Yn Nasaread, pen pob cyfárfodydd, 

Tywysog mawr yn Israel, a chaffaeliad 
I'w ardal, a "derbyniwr cyson hefyd 
O'r papur hwn " (gnawd ddwyn o hynny glefyd). 



Ar ol rhoi hanes maith a thra gwasgarog, 

Gweddio mae'r gohebydd yn doredig. 
Fo erfýn, *• Bydded nawdd y Nef drugarog 

I'r weddw a'r amddifaid trallodedig ; " 
Fo ddywed hefyd, *' Gyfaill anwyl. huned, 

Nes byddo dorau beddau'r byd yn agor, 
A gwyrdd fo'i fedd," deil atti i ddymuned 

C^rffelyb bethau, ond ni ddwedaf ragor 
Heblaw fod gweddi'n eitha i bechadur 
Cyhyd na ddodo hi mewn " newyddiadur." 



Pan rydd gohebydd gwrs o'i fam ei hunan 

Y' nghylch cwrdd te neu am ryw gwrdd llenyddol, 
Bydd amryw yn yr ardal na chytunan', 

A dyna ryfel doniau gohebyddol : 
Bydd un yn galw'r llall yn anwybodus, 

Yn llawn o ragfarn ac o lid maleisus. 
•Scrifenna'r "Ilenor gwych" a'r '* bardd hyglodus ' 

Golofnau i dd'wedyd a ddywedwyd eisys, 
A'r "Gol." a dd'wed y' mhen rhyw flwyddyn gron, 

** Boed hyn yn derfyn ar y ddadl hon." 

Ond wedi'r cwbl» rhaid cael " copi " rywsut, 

A chan fod hwn, ran amla, 'n " gopi " rhad, 
Wyr gŵr y papur newydd yn ei fyw sut 

I dalu am newyddion tref a gwlad ; 
A thyna'r holl bapurau Seisnig, wel, 

Mae'r rheini'n cwbwl lofiEa pob newyddion, 
A rhatach fil na thalu am eu hel 

Yw talu tipyn bach i gyfieithyddion ; 
Os papur Sais dd'wed " John Jones sang/' peth anodd 
Cael papur Cymro heb " John Jones a ganodd." 



Ffordd dda i ohebu yn llwyddiannus ydi 

Disgrifio'r Ue fel " pentre bychan tawel, 
Yn gorwedd rhwng mynyddau llawn mawrhydi, 

Màn trwy y gwyrdd-goed troella'r dyner awel," 
Neu ddweyd •' anaml bydd neb oddiyma 'n curo 

Wrth ddor eich papur clodwîw am dderbyniad,*' 
A mynd y' mlaen i draithu ac egluro 

A fyddo 'ch meddwl chwi eich hun a'ch syniad 
Am hyn a'r Uall, ac eitha peth, ran hynny, 
Yw son am " sychu'r 'sgrifbin " wrth derfynnu. 



Os na cha'r druth (gobeithio y maddeuwch 

I mi am beidio galw'ch gwaith yn Uythyr, 
A chredu'r ydwy' rywfodd nad amheuwch 

Fod eisieu parchu'r gwir, fel dwed y 'Scrythyr) 
Os na cha'r druth •• ymddangos," fel y dwedir, 

Y* mhen yr wythnos, peidiwch digalonni, 
'Does wybod ar y ddaear na chaniedir 

I'r byd y' mhen y mis gael peth ohonni, 
Can's mae yr ystyr wir i'r •• dydd o'r blaen " 
Ran amla'n fis neu ddau — na faliwch ddraen. 

Ond dyna, hwyrach» ddigon am y tro, 

Rhag ofn i ryMr ohebydd daro ama 'i — 
Er nad wy' ddim yn barod, gwyped o, 

I ddilyn Keats er plesio'r g^T a'm bamai ; 
Ond waeth cyffesu'r gwir i gyd na pheidio— 

(Ac mae cyffesu 'n Ues i'r enaid, meddir) — 
Egwyddor a grammadeg ! 'rwy'n ocheneidio 

Fod cyfraith gwlad yn dweyd " a laddo a leddir, 
Rwy' newydd edrych dros y " newyddiadur," 
Ac, wel, mae pen ar 'f^medd pob pechadur. 



Y TRYDYDD CANIAD. 

O, Wlad y Gân a'r Enwad I pwy na'th welai 

Yn fÿg a chain (sef ydyw hynny, hardd) ; 
Bu Natur hael yn afrad pan y'th wnelai — 

Peth od na fáget weithiau ambell £ardd ! 
Y mae dy hanes hefyd, pe'i 'scrifennid, 

Yn llawn o yspryd ac o ymdrech arwyr, 
Mae'n hanes allai ddefifro 'r nwyd gynhennid 

A wnai ein tadau gynt y fath wladgarwyr ; 
Gwladgarwch heddyw sy lawforwyn masnach — 
Mae'r Cymro'n caru 'i iaith a'i wlad yn Sasnach. 



A gwr rhyfeddol yw Gwladgarwr heddyw, 

Hynafol iaith ei dadau sy'n ei swjmo, 
Fo ddwed o ddiírif mai o Omer deddyw, 

A phaid a'i siarad rhag o£n iddo *i d'v/yno ; 
Fo ddywed hefyd ambell waith dan wenu 

Mai dyma'r iaith siaradai Adda ac Efa, 
A dwed mai hi fýdd iaith y gorawenu. 

Gan bob rhyw sant o fewn y^nel gartrefa ; 
Os felly, i'r fan arall yr aiif e', 
On'te fe ddysgai siarad iaith'y Ue. 



Fo ddwed na ddylid meddwl am benodi'r 
Un dyn i swydd y' Nghymru oni b'o 

Yn medru iaith y bobl y gosodir 
Rhyw ran o'n busnes dan ei ofal o ; 

Os digwydd rhywun wneuthur tro mor wrthun, 
Fe ddaw'r Gwladgarwr, a chan hanner fygu, 

Fo ddwed y drefn yn llym a chwerw wrthyn', 

. A thwng fod Cymru wedi ei dirmygu ; 

A phan êl adre wed*yn bron na wyla 

Ar coucht mewn sitting-room yn Saxon Villa. 



Fo aiff yn syth i gwrdd y School Board wedyn — 

Fo yw'r cadeìrydd (er nas gŵyr neb pam), 
Ac wedi cael y gwynt o dan ei edyn, 

Fo ddwg gynnygiad i gondemnio'r cam 
A wnaeth y rhai bennododd Sais uneithog 

I swydd y' nghanol gwlad Gymreig ei thafod ; 
Ar oli amryw siarad Saesneg creithiog 

O blaid y cynnyg, gan ei drin a'i drafod, 
Fe ddyry pawb ei lais o du'r cynnygiad, 
A pheth ond gwladgar ydyw'r fath ymddygiad ? 



Y' mhen rhyw fis y Board drachefn gyíerfydd 

Ì ddewis athro newydd ar yr ysgol, 
A dengys yn lled eglur cyn y derfydd 

Ei fod yn cwbl ddallt y pwnc addysgol, 
Can's dywed y cadeirydd faint a gais 

Y Ue, a dwed fod eisieu cryn ragoríaeth, 
Ac os ceir Cymro cystal gwr a Sais, 

Fo ddwed y dylai'r Cymro gael blaenorìaeth ; 
Ond rywfodd, Sais unieithog a benodir, 

A'i gymmwysderau i'r cymylau godir — 
(Ac yno yn ddiau 'r arhosan' hwy — 
O leia', welir byth mohonnyn* mwy). 

Ond os gofynnwch i'r Gwladgamr dwyfol 

Paham y rhoes dros ŵt an iaith ei lais, 
Fo ddwed nad ydych ond gwladgarwr plwyfol, 

Mai cadw Cymru i'r Cymry yw eich cais ; 
A phe gofynnech sut y dichon gŵr 

Na ddeyll air o iaith y plant, eu dysgu, 
Fo ddywed ich* y gellwch fod yn siwr 

Nad oedd y Board, pan wnaeth ei waith, yn cysgn ; 
, Wrth gwrs, chwi fynnech amme'r atteb gwammal, 
Ond — wel, mae'r gwallco'n methu cysgu'n amal. 



Drachefn, fo aifif i gwrdd y Cynghor Tref 

(Neu'r "Cynghor Trefol." chwedl y "newyddiadur")» 
Ac yno etto fo a g^yd ei lef 

Gan dreisîo iaith fiasiynol y Pennadur; 
Bydd yno eisieu gwr i hel y dreth, 

Neu gadw golwg ar fudreddi'r dre, 
A'r Gwladgar etto ddwed mai mawr o beth 

Yw pennu gŵr fo gymmwys at y Ue ; 
Ond dyna yw'r cymmwysder goreu allan — 
Rhoi uwch y bobl swyddog na ddeallan'. 



Cyn hir, dwed Sais fod Cymru'n jrmseisnigo, 

A bod yr iaith Gymraeg yn prysur farw, 
Ond gwyliwch, dyna'r Gwladgar yn fiEymigo, 

Gan ddechreu curo ar y Sais yn arw; 
Mae'r hen Gymraeg, eb ef, yn gref a hoy w, 

Ac ni fydd marw tra f o mor a mynydd, 
Mae ami heddyw olwg fíl mwy gloyw 

Nag a fu gynt, rhagorol yw ei chynnydd; 
Y mae 'n ei siarad filoedd o drigolion, 
A'i dysgu 'r ys i'r plant yn yr ysgoUon. 



39 

Ni ddwed y gŵr pa sut gall hyd yn oed 
Y Sais caletta'i wyneb dan yr huan 

Addysgu iaith nas gwybu hi erioed — 

Ond beth sy wnelo hjmny a Chymru druan? 

Y sawl a fynno'i alw yn Wladgarwr, 
Ni raid i hwnnw geisio bod yn gyson, 

Dim byd ond gwybod enw ambell arwr, 

(Dim draen o bwys am beth y bu'n ymryson), 
Son am y "cjrmmwysderau " tra thoreithiog 

Y sydd bob amser yn y Sais unieithog. 



Chwi ellwch draithu'n ddoeth am enwau Uefydd, 

A galw 'ch ty yn London House, neu Villa ; 
Dweyd maì'r Gymraeg yw iaith naturiol crefydd^ 

A chodi mân achosion Seisnig tila ; 
Myn'd i'r Eisteddfod, a dymuno'n dduwiol 

Am *' Oes y byd i'r iaith Gymraeg," a throi 
I ddarllen maith feimiadaeth go unrhywiol 

Yn Saesneg, nes bo'r bobol yn cyfifroi ; 
Chwi ellwch wneuthur hyn yn lled ddidrwbwl, 
A chael eich cyfri'n wladgar wedi'r cwbwl. 



Chwi ellwch fynd i gwarfod politegol, 

(Mae cwarfod, am wn i, yn eitha' iawn, 
Mae'n fyrrach beth, ac nid yw'n llai mjmegol 

Na'r gair cyfarfod, wedi 'i roi yn Uawn) — 
Chwi ellwch fynd i gwarfod politegol, 

A sôn am "Gymru Fydd " nes troi yn wyrdd, 
(Os dichon i'ch, — a bod yn rhesymegol — 

Droi'n wyrddach, felly, nag y'ch wrth eich urdd) 
Chwi ellwch fynd — ond, 'rhoswch hanner munyd, 
Gwnaf benniU arall—gwnaiff y tro'r un ffunud. 

Chwi ellwch fynd i gwarfod politegol 

A sôn am " Gymru Fydd" nes b'och yn wyrdd, 
Sôn am ysgolion Cymra 'n ychwanegol, 

A throi i brofiwydo pethan fil a myrdd ; * 
Chwi ellwch wneuthur hyn, a gyrru 'ch arawd 

I bapur Saesneg erbyn boreu drannoeth, 
Fe fydd rhyw "bapur clodwiw*' 'n ddigon parawd 

I'w throsi i'r Gymraeg — ai doeth aì annoeth — 
O, botes eildwym ! eitha' ffâr i Gymru, 
Mae'n rhattach na chartrefol uwd a llymrn. 



Peth hawdd yw canu 'n enbyd o farddonol, 

A dweyd na fydd yr iaith Gymraeg byth £arw, 
A lladd yn gethin ar yr iaith estronol, 

£i galw 'n fain, a'i thrin fu 'rioed mor arw; 
Ac wedi gorffen y barddonol gablu 

Mynd ar eich union, er eich hoU fileindra, 
I ennill cregin heddwch drwy barablu 

Yr iaith ddirmygech gymmaint am ei meindra 
Ond hi 'n ddirwgnach ddigon a lefarwch — 
Enrhyfedd aruthr ydjrw ffyrdd gwladgarwch ! 



Os digwydd rhywun ddangos ei wladgarwch 

Drwy rywfodd mwy sylweddol nag areithiau, 
Cyhuddir ef yn chwap o hunangarwch, 

A bwrir dirmyg amo ef a*i weithiau ; 
Os digwydd iddo fod yn ŵr coethedig, 

Neud, crochach fyth fydd crechwen y corachod, 
Can's gwag haerllugrwydd hanner addysgedig 

Yw pattrwm ucha' coethder i'r conachod ; 
A fynno glod Gwiadgarwr unrhyw adeg, 
Gocheled ddysgu hyd yn oed rammadeg. 

Tydi, Wladgarwch ! 'rydwyt fel cyíflogyn, 

Mae'th gorff yn fyrr, ond O ! mae*th big yn hir ; 
Ai ti yw "noddfa ola'r dyhirogyn?" — 

•Rwy'n ofni bron y rhaid fod hynny'n wir 
O, Gymru anflfortunus ! pwy a'th wared 

O law y genfaint honno sy'n amlygu 
Eu cjrwir gariad attat drwy ddynwared 

Pob peth y Sais ffroenuchel, gan ddirmygu 
Dy hoU anghenion di a'th gyfleusterau 
Dan rith cyflogi'r " ucha' 'i gymmwysterau " ? 



Âi oni fyddet lawer iawn cysonach 

Pe peidiet mwyach a'th wlade^arol dwrw, 
Pe cym'ret siampl ambell bwt o gonach 

A heliodd bres wrth werthu glo neu gwrw, 
A siarad dim ond Saesneg o hyn allan — 

Pa waeth 'tae hwnnw 'n Saesneg go dolciedig, 
Pa waeth pe dwedai'r bobl na ddeallan', 

Ti gaet eu galw 'n ysgentynnod gwledig ; 
Ni chai*r Gymraeg — di, gochel beth cjm erched — 
Beryglu mo wastadrwydd gweflau 'th ferched. 



8^^@ 

PENNILLION PÄWB. 



Y BARDD. 

Rhyfeddnodau, 

AnsoddeiríaUp 
Coed a blodau, 

Â chadeiriau ; 
Ysnodennau 

A medalau, 
Cloi Uyth'rennau 

Mewn hualau ; 
Llais fel taran 
Grynnai'rAran, 
Gwallt hir, tew, 
Fel mwng llew ; 
Hen iaith Gomer, 
Awen Homer, 
Gwisg Herkomer — 

Dyna rai o bethau'r Bardd. 

Y CANTWR. 

Seinfforch a baton a chôr, 

A chân fach ar gopi mawr ; 
Llais cyn ddyfned a*r môr * 

Neu cyn uched a thorriad y wawr ; 
Sa£n all ymledu'n hir, 

Gwddf all ymestyn yn hwy ; * ^ 

(Os merch, mae hi'n cani'n bir, 

AU hi ddim swnio'r " u,'* medden hwy) ;. 
Croen y sy'n dene sobor, 

Tymer sy'n sydyn fel fflam ; 
Wastad yn ceisio'r wobr, 

Wastad yn cael y cam, — 

Dyna'r Cantwr. 

YR OFFEIRIAD. 

Het feddal (rhag brìfo'r pen), 

Côt o lìw galar tragwyddol ; 
Cadach a choler wen, 

Angau pob teimlad dedwyddol ; 
Credu'r peth fynno, neu fethu 

A chredu dim byd, ond rhaid 
Gofalu, pan fyddo'n pregethu, 

Am wneyd yn ol credo ei daid, — 
Dyna'r Offeiriad. 

Y PREGETHWR. 
Gwel, dan " Offeiriad," 
Yn union 'run eirìad — 

Dyna'r Pregethwr. 

YR YSGOLFEISTR. 

Cansen (un iawn am frifo), 
A phob stwô i grammio'r co', 

Darllen, scrífennu, a rhifo — 
A thrwydded— a dyna fo 

Yr Ysgolfeistr. 

Y GOL. 
Y dyn eilw'i hun yn " Ni,*' 

Wyr boppeth o dan y Ueuad 
Ac uchod, am a wn i, 

Tr diwedd, ac o'r dechreuad ; 
Basced, siswm, pot pâst, 

A mwrdrwr o bensil glas, 
Yn croesi milltiroedd yn wâst 

A gadael rhyw linnell ddi-flas ; 
Gelyn naturíol 'pob bardd 

Ac awdwr fynn anfarwoldeb, 
Dyn sydd a'i allu i wahardd 

Yn nesaf i anfeidroldeb 

Yw'r Golygydd. 

YR IS OL. 

Dyn wedi blino ar fyw, 

Y pennaf o bob rhy w bechadar, 
Mae'n rhaid iddo gyfrí fel Duw 

Berchennog y newyddiadur 
A'r Gol.i a'r hysbyswyr a'r clarc, 

A'r twme a'r pen cysodwr, 
A druan, ni wneiff o byth £arc 

Ar ddim ond ar ambell athrodwr — 
Dyna'r Is-olygydd. 

Y GOHEBYDD. 

Hhedeg i ddal y tren, 

Crwydro o gwarfod i gwarfod ; 
Scrifennu areithiau'n glen 

Y' mhell cyn i*v/ hanner ddarfod ; 
Dyn all roi araeth ddwy awr 

I lawr mewn rhyw linnell neu ddwy ; 
Keu araeth bum' munyd i lawr 

Mewn colofn a hanner neu fwy ; 
Trwsiwr grammadeg rhai 

A elwir yn w^rr dysgedig ; 
Scrifennwr pwffiadau difai — 

Ambell i waith yn sychedig 
Yw'r Gohebydd. 

Y PLISMON. 

Y dyn geidw drefn a rheol, 

Ond pan fyddo unrhyw ymryson 
Yn digwydd yn un pen i'r heol, 

Bydd o'n y pen arall yn gyson ; 
Gelyn o galon i dramp, 

A Ueidr, a meddwyn, yw ef, 
A chyfaill o stumog tan gamp 

1 holl gogyddesau y dref-^ 

Dyna'r Plismon. 



Y TWRNE. 

Âm urddas y gyfraith y mae 

O'n traithu'n fawreddog ei stori» 
Ond Uwgu er hyny a wnae 

Onibai am y rhai sy'n ei thorri ; 
Am dd'wedyd ar ddu a gwyn 

Mai chi bia'ch eiddo eich hun. 
Cewch dalu, aV gyfraith a'i mynn» 

Gryn draian o*i werth o i'r dyn. 
Dyna'r Twme. 



Y SIOPWR. 

Rhwbio'i ddwy law yn eu gilydd. 

Ymgrymu a gwenu'n Uon, 
Gwneyd i chwi deimlo cywilydd 

Wrth gael y fath sylw, bron ; 
Wiw i chi son am drafferthu — 

Estyn pob peth, deyd ei bris, 
A chanmol ei rínwedd. a'i werthu 

Rai sylltau o leiaf yn is. 

Dyna'r Siopwr. 



Y MEISTR TIR. 

Moethau diderfyn, segurdod. 

Tyddynod, bythynod, a thai. 
Swyddi di-waith ac awdurdod. 

A'i gyfrí'n rhagorach clai ; 
Parch a gwarogaeth byd, 

A'r cwbl sydd ynddo'n llwyr, 
Rhodded hwy iddo i gyd — 

Gan bwy ac am beth, pwy a'i gŵyr ? 
Dyna'r Meistr Tir. 

Y FFARMWR. 

Codi ben bore glas, 

A gweithio hyd nos heb ffael, 
Ymwisgo'n llwm ac yn fras, 

Ymborthi'n brin ac yn wael ; 
Pesd phesannod yn rhad, 

Gwningod a phetris 'run modd 
{Na, wedi'r a*r saethwyr drwy'r wlad, 

Caiff gwpwl o betris yn rhodd) ; 
Peidio rhoi barn drosto'i hun 

Namyn ar gnwd neu ar stent, 
Anghofio ei fod o'n ddyn 

A chofio am ddim ond y rhent. 
Dyna'r Ffarmwr. 

Y MEDDYG. 

iiafael y' ngarddwm dyn, 

Edrych yn hir ar ei dafod, 
D'weyd y daw ato'i hun — 

'Doedd y drwg ar y dechre ond cafod ; 
Anfon potelaid i'r dyn, 

A blychaid o beli bach, f'ella ; 
Daw bil wedi hynny, waeth p'run 

Wndo'r moddion — ai Uadd ai gwella. 
Dyna'r Meddyg. 

YR ARTIST. 

I^yn a gwallt mawr, megis bardd, 

A'i drem agos iawn mor synllyd ; 
Dotio ar bethau hardd 

A llunio rhai hyll ddychrynllyd ; 
'Cael punt ambell waith am werth.saith, 

A saith ambell dro am werth punt, 
Ond ran amla' nì phrynn neb mo'i waith, 

A rhaid iddo fyw ar y gwynt. 
Dyna'r Artist. 

YR AELOD SENEÛDOL. 

«G\vr yn gwas'naethu ei wlad 

Gan dalu'n ddrud am fÿn'd i fyny, 
A diodde pob rhyw sarhad 

Gan un hanner o'r bobol at hynny ; 
Agorwr basarau, a hael 

Osodwr pob math ar sylfeìni, 
-A thalwr dirwgnach y draul 

Y sydd mewn cysylltiad a'r rheini, 
Dyna'r A.S. 



Y PROFFESWR. 

'Gwr gwybodusaf y byd, 
A'i famau yn anfifaeledig, 

Nes dengys oes arall fod hyd 
Yn oed yntau yn gyfyngedig. 

Dyna'r Proflfeswr. 



Y MORWR. 

"Straeon o bedwar cwrr byd, 

laith, os yw'n gref, y sy'n gryno ; 

Nabod y ser i gyd, 
A chastiau y gwynt, gwnaed a fynno. 
Dyna'r Morwr. 



Y GLOWR. 

Ma'i wyneb e'n llawn o grithe, 
A'i iaith e'n lled fras, ond taw sôn, 

•Os yw e*n sychedig withe, 

Myn Jawl, ma e'n biwr yn y bôn ! 
Dyna'r Glowr. 

Y CHWARELWR. 

Gwr distaw a hoff o ganu, 
Â ffyddlon yw ef i'w gyfundeb : 

Âr hindda bydd. braidd am wahanu, 
Ar ddrycin, fo red at yr Undeb. 
Dyna'r Chwarelwr. 



DTDD ÄNGLÄDD LLEW LLWTFO. 



(DOYDO IaU, MaWRTH 2IAIN, I9OI.) 



'Roedd eira 'r gauaf ar Eryri fàn 

Y diwmod hwnnw» rcegys mantell wèn, 

Â haul y gwanwyn. rhwng cymylau*r nèn, 
Ar brydiau 'n chwerthin ar yr amdo gàn ; 
Y' meusydd Mon, a chyda choediog làn 

Y Fenai, gwenai gwyrddni *r gwanwyn mwyn, 
À chân aderyn dd'oi o ambell Iwyn 

Pan ddeuai 'r heulwen grwydyr dros y fàn ; 

Ond yna llwydai 'r gwawl, ac oddi fry 
Y deuai cawod chwern o genllysc mân ; 

Fe bylai 'r gwynder cain a'r gwyrddni cu 
A chŵynai 'r gwynt lle rhoisai 'r edn gân. 

Ymryson oedd y dydd rhwng gaua' du 
A bywyd ac ysplander gwanwyn glân. 

Debycced oedd y dydd i oes y bardd 
Yr oeddym yn ei ddodi yn ei fedd — 
Oes na bu heb ei horíau claer o hedd 
A wisgai 'r eira â goleuni hardd, 
Oes na bu heb y gwyrddni teg a dardd 

wresog nwyf ac asprì bywyd ; oes 
Na bu heb gwmmwl du ac awel groes. 

Ond os, ar ddydd o wanwyn, pan y chwardd 

Addawol flagur mân y bywyd cudd, 
Y delo cwmmwl du ac awel lem 

1 Iwydo 'r Uawr a throi y gân yn brudd, 
Nid anial gwyw, serch hynny, ydyw'r drem, — 

Mae ambell yspaid fèrr o heulwen sydd 
A'i gwawl yn troi pob gronyn ôd yn em. 



Ac feUy, wedi cyfnewidiol hynt, 

Dygasom ef i fynwent Peblig Sant ; 

A Natur wnaeth farwnad un o'iphlant, — 
Hiraethus gwynfan oedd y' môn y gwynt, 
Ac ambell ru, fel ffrwst y dyddiau gynt 

A dreuliodd ef ; ac yna cwmmwl du 

Yn dod a myned ; eithr pan y bu 
£i oUwng ef i lawr i'r bedd, dros gant 

Y nef ymledodd fifrwd o heulwen Iwys 
A roes ar boppeth wawr o burdeb Uwyr. 

Ai Uedríth gwag yw r hoU feddyliau dwys 
A ddel i'r galon weithiau ? Dyn nis gẃyr. 

Ond dir fod rhagor, wedi cymmain* pwys — 
Mae siríol wawr ar ol y pruddaf hwyr. 

LLTWELTN IP GRÜFFTDD. 



l**Tkê attmỳt to s$cur$ snbscriỳtions for a national 
monumnUfor Prince LUwẃyn ap Grujfydd kas 
ỳrowd a most ìamentabU failun.*' — Papur 
Nbwydd Sbisnig.] 

Mae chwe' chan' mlwydd a rhagor er y pryd 

Y cwympodd ef. drwy ystryw fials a brad, 
Dro9 freiniau cenedl a rhyddid gwlad — 

Aiiilygiad uchaf bywyd yn y byd; 
Ac etto, heddyw, wedi*r aberth drad, 

£r maint ŷm yn d fostio am ein dysg 

A'n bâs wareiddiad, nid oes yn ein mysg 
Ond cysgod o'r edmygedd hael ei fryd 
A edwyn wron, ac i'w enw rydd 

Ei bríod fawl, heb gymmorth undod trâs. 
Ond ef, y dewr, dewisodd angau'r rhydd 

Yn hytrach na chaethìwed cerlyn bás; 
Pa ryfedd waeled coffa iddo sydd 

Gan oes na phiau namyn yspryd gwásl 

Er son am ryddid, pa ryw ryddid yw 

Y rhyddid na chydnebydd hawHau dyn 
I fy w yn ol ei briod nawd ei hun 

Heb roi i arall wasaidd barch, ond byw 
Gan wael ddynwared hwnnw ? Ai peth gwiw 

Yw rhyddid salw gaeth i blygu glin 

I'w feistr, ac i fwrw dros ei fin 
Ddi-ystyr druth am ryddid dynol ryw ? 

Ai rhydd yw'r gwr nas gŵyr am aberth drud 
Gwroniaid godidocca'i bríod wlad ? 

Ai rhydd yw yntau, ŵyr eu hynt i gyd, 
Ond na fynn godi iddyn' wiw goffâd ? 

Na, dyma ffiaidd gaethion penna'r byd — 
A hwy yn rhydd, ni haeddan' mo'u rhyddhadl 

T GWRON. 



Llafarwr cyfiredin oedd Ned Stryd y Nant, 
A chanddo wraîg ifanc a phedwar o blant. 

Un noson fe godwyd y stryd gyda braw 
Gan weiddi fod tân yn nhy'r weddw ger ilaw. 

" Mae'r plant yn y Uoflft I " oedd y gri dros y lle, 
" A*r fam wrthi'n golchi 'mhen arall y dre ! " 

Fe dorrwyd y fifenest, ac yna'r plant bach 
Ollyngwyd gan rywun i*r heol yn iach. 

" Pwy fentrodd drwy ganol y tân at y plant ? " 
Oedd cwestiwn pob un namyn Ned Stryd y Nant. 

Pan drechwyd y fflpmau, caed colsyn bach du — 
Lle gwag yn nhy Ned a ddangosodd beth fu. 

Bu cwest, a bu canmol ar Ned Stryd y Nant, 
Wrth gwrs, " cydymdeimlwyd ar weddw a*r plant." 

Fe welwyd rhyw ddwsin o weithwyr, dim mwy, 
Yn danfon y gwron i fynwent y plwy*. 

£i hebrwng gan fawrìon yr ardal ni chadd, 
Can's achub bywydau wnaeth Ned, ac nid Uadd. 

Grwgnachai'r gwarcheidwaid 'mhen wythnos neu ddwy 
^ Fod gweddw mor ifanc yn fáich ar y plwy'. 

DWT WEDDL 



Bore Sal, 

Wylo'n hidl. 
Gwyneb cul, 

Hir fel ffidl ; 
Dwfo ebychau 

Am daagneddyf, 
Caro*n sychau 

Wnn a chleddyf ; 
Pawb yn frawd — 

Du a gwyn, 
Cyfoethog, tlawd, — 

Duw, rho hyn ! 



Bore Llun 

(Na ryfeddwch), 
Gwae i'r dyn 

Fynnai heddwch ; 
Rhegwch, dowch 

Â'ch dialeddau, 
Brysiwch, trowch 

Bob sŵch yn gleddau ; 
Lawr a'r brawd— 

Du neu wyn, 
Cyfoethog, tlawd — 

Duw, rho hyn I 

PH MERGH FÄCH TN FLWTDD 

OED. 

Ângyles £ach wen ! 
Deuddeg o fisoedd aeth dros dy ben, 
Blwyddyn heb ynddi ofìd na chroeSp 
Âc etto, pwy draitha dy oes ? 
Weithion, ni cherddaist gam, 
Âc etto, tì deithiaist hyd 

Y cyrhaedd eneidiau mam a thaid ; 
Ychwaith, namyn " dad " a " mam/* 
Nis d'wedaist ti fáwr ddim byd, 
Etto, pa iaith o'i chyílawnder âd 
Dndthu a dreithaist ti ? 

Mud yw hoU ieithoedd y byd i mi 

Wrth a gynnwys gair, 

Nad yw ei lythrennau onid tair, 

Dros dy wefus fach a ddaw, 

A threm dy lygad a thro dy law I 

Chwardd neu wyla, 

Y sain anwyla' 

Yw*th lais a dorrodd ar glyw erioed ; 
Dysgaist im' fwy nag a ddysgodd oed, 
Can's canwyll fy llygad wyt ti, 
A chalon fy nghalon wyt ti ! 



T DIRGELWGH. 



Adyn wyf o dan afar 

A galar Uym ei golyn ; 
Yr enaid grynn hyd ei graidd, 

Nid oes, o fraidd, i*m dwys £ron 
Funyd llon. O f enaid llyth 

Nid â byth gynhennid boen ; 
Heb lawen hoen, blîn o hyd 



54 

Ydyw 'mywyd, a*m huan 
A gaddìwyd dan bygddu a dwl 

Gwmmwl, a fy meddwl, mae 
Llwyth o wae yn llethu hwn, 

Â'r duoer bwn, o'r diwedd, 
A ddog íÿ hedd, ac o f oes 

Cysur a ffoes, nid oes dydd 

Dihiraeth o dy herwydd 
Ddirgelwch, sydd o'r golwg, 

Parth da a drwg, parth Duw draw 
Y sy'n neiUduaw. Os £f 

A wnaeth y nef, a'n gwnaeth ni, 
A roes inni ryw synwyr 
Na all ond goleuni Uwyr 

O'r fáth hwyr fyth ei arwain, 
O 1 am y gain wawr a 'mgŵyd 

I yrru Uwyd haenau'r Uèn 

Na âd wybod ein diben 
Ar ddaiaren I Mor ddyrus, 

Helbulus hil, heb ole 
O un Ue ŷm ni. Llawer 

Cred ofer a fu'n peri 
Ein denu nî, dwyn ein hâch 

I dywyllach, tostach tir 
Er ceisio'r gwir — cysur gwael 

Ydoedd cael nad oedd y cyrch 

Amgen nag ofer ymgyrch I 
O I lewyrch bythol lawen, 

Tro'th wên, o'r Ue 'dd wyt, rho'th wawl, 
Gannaìd wawl, o'r gwag i'n dwyn. 

Er ein cwyn, trueni caeth 

Enbydus anwybodaeth, 
Neu bethau gwaeth, gobaith gwyn 

Fyth ennyn afìaeth ynnom 
Nad eiddom y w dioddef 
Chwerw hunllef ddychrynllyd 

Gwedi y b'o gado byd 1 

PA LE8HAD? 



" Canys ỳa Ushâd i ddyn os ynnill efe^r holl fyà 
a cholli ei enaid ei hun? '' 

Son yr ydych am gymdeithas, 

Baldordd beunydd am wareiddiad, 

Haeru fod rhyw amcan uchel 

Yr y'ch iÿth yn cyrchu atto; 

Er ei fwyn yr y'ch yn gwneuthurj 

Pob amryfal waith a ddichon 

Llafur Uaw ac ymdrech meddwl; 

Er ei fwyn yr y'ch yn codi 

Eich hysgoUon a'ch heglwysi, 

Ac yn adeiladu trefi 

Lle mae dynion yn ymdreuUo 

Mewn prysurdeb diorfFwysdra ; 

Gwneuthur Uongau a pheiriannau 

Heb rìfedi 'r ydych erddo, 

A dyfeisio fyth a cheisio | 

Difá gofod, trechu amser. 

Diau, gwych yr y'ch yn gwneuthur, 
Dysgu d^rn y' mhob gwybodau ; 
Ac nid drwg yw codi trefì, 
C'yd y byddon' lán ac iachus; 
Gwych yn ddiau, drwy ddyfeisiau, 
Ddofì gwyllt elfennau anian, 
Ond yn awr, mynegwch immi 
Pa beth ydyw'r amcan uchel 
Y mae cymmain' llafur erddo. 

Meddech chwithau, " Codi d^rnion, 
" Gwella'u moes a chlirio 'n deall, 
" Gwneuthur bywyd ar y ddaiar 
*' Yn ddedwyddach a rhagorach." 



Dyna amcan bendigedig, 
Cyd y byddoch ffÿddlon iddo I 
Eithr, sefwch ennyd fechan 
(Dir nad êl y byd yn deilchion 
Herwydd yspaid ferr o seibiant), 
Syllwch ar y gwae yr ydych 
Yn ei beri, ac ymbwyllwch, 
Chwi,ÿ gwladofÿddion medros, 
Chwi, athrawon a dyscawdwyr, 
Chwithau'n anad neb, offeiriaid. 



Onid yw eich mall ystrywiaa 
Yn cythruddo gwŷn cythrenlig ; 
Oni raid. i*ch diogelu 
Yn eich breiniau a'ch esmwythyd, 
Feithrin pob rhyw ffel gyfirwystra. 
Fagu pob rhyw drais a gorthrech ; 
Chwi ni ruswch yrru dynion 
Lu i dywallt gwaed eu gilydd ; 
Po anfáttaf fo'r gymhelri, 
Crochach f yth a fÿdd eich baldordd 
Am " anrhydedd '* a " gwardddiad." 
Chwi, o mynnwch godi dynion, 
Sut y dichon ichwi oddef 
Yn y druan wlad yr ydych 
Mor eiddigus dros ei hurddas 
Bob rhyw fryntni a thrueni 
Nas gŵyr anwar mo'u cyffelyb ? 



Os dyrchafu dynion ydyw 
Amcan penna'r addysg uchaf, 
Onid bach yw ol y dynion 
Sydd yn ffynnu dan eich dwylo, 
Ac yn cafiáel y llawryfon 
Uchaf a'r anrhydedd pennaf 
Y gall deall byd eu rhoddi ? 

Os y mynnech wneuthur bywyd 
Ar y ddaiar yn rhagorach, 
Oni pheidiech ag ymryson 
Ac ymgecru 'nghylch dychmygion 
Res, yr ydych yn eu galw 
Wrth yr enw athrawiaethau — 
Ymgais dyn i ddodi cylchau 
Bach ei feddwl terfynedig 
Am y sydd yn ddiadnabod ! 
A thra'r ydych yn ymdderu 
Gyda'ch gilydd, y mae'ch brodyr 
Yn dioddef mewn trueni, 
Ac yn gruddfán am oUyngdod 
Rhag y drwg nas gallan' wrtho, 
M^;ys rhagddyn' hwy eu hunain. 

Chwi a'r amcan dyrchafedig, 

O, drueni ! a raid credu 

Nad yw'r cwbwl namyn rhagrith ? 

Onid Moeth yw'r amcan uchaf, 

Onid dyma'r llwybr atto — 

Trecha' treisied, gwanna' gweidded ? 

Eithr, meddech chwi, mae cariad 
Yn lefèinio'r byd yn gyson ; 
Ef a gododd bob rhy w noddfá 
I drueiniaid anfifortunus, 
M^;ys tlottai ac yspyttai, 
Lle mae Cariad a thosturi 
Yn lliniaru dioddefaint. 

Rhoer mai gwir yw hynny ynte, 
Oni ddichon Cariad cymmaint 
Ymfoddloni ar ei ddigon 
Fal y caffo pawb ei gyfran, 
Yn lle rhoddi o'i ormodedd 
Salw gardod rhag difwyno 
Holl hyfrydwch hoedel hefo'r 



Golygíeydd yr yd^rs felly 
Yn eu cnddio rhag y llygad, 
Fel yr ydys fÿth yn cuddio 
Pob ysgarthion annymunol ? 

Mwya'r llafur, mwya'r dolur, 
Goreu'r esgus, gwaetha'r e£faith ; 
A thrwy nos yr oesau hirion 
Mae'r ddiatteb hawl yn swnio, 

" Pa leshâd ? " 
Ac yn nyfnder ein calonnau 
Y mae rhywbeth fyth yn adsain, 

"Paleshâd!" 



FM aWLAD. 



" Und was die innere Stimme sỳricht, 

Das tauscht die hoffende Seele nicht.** — Scmx.LBK. 

Mae genni gyngor bach i ti, fy ngwlad, 

Sef Cymru, canys, er mai bach wyt ti, 

Nid wyt ry gyfỳng i'm galluoedd i, J 

Nad ydwyf ddim ond gwr o isel stad. 



Ni roed i mi mo'r meddwl mawr y sydd 

Yn trafod cyfandiroedd, megys duw, 

Yn penderfynnu tynged dynol ryw i 

Wrth a f o rheidiol er fy moeth a'm budd. | 



Ni raid i'm chwaith wrth wledydd byd i gyd 
Cyn y b'o dichon immi wneyd fy rhan : 
Pe medrwn wella cyflwr dim ond llan 

Neu bentref ynnot, gwyn a f ae fy mydl 

Y'ngwawr y ganrif newydd, O, fy mro, 
Ymagor it' mae ffyrdd gwahanol, ddwy, 
A dewis raid i tithau rhyngddyn' hwy — 

Na fwrw ddibris olwg ar y tro I 

Y mae a ddywed itti 'n deg eu gair 
Mai ynniU moeth yw amcan uchaf bod, 
Mai gyda gorthrech y mae moeth yn dod, 

Ac nad oes, idd a'i meddo, ddim nas cair. 



Y mae a ddy wed itti nad oes fudd 

feithrin mwy y myfyr dwfn a roes 
It' allu gynt i garío Uawer croes 

Heb fagu creulon fryd na choUi ffydd. 

Ka ddewis dithau rodio'r llwybyr du 
A ddycodd bob rh^rw wlad a'i cerddodd gynt 

1 eithaf distryw ar ei halog hynt, 
Can's etto ni bydd amgen nag y bu. 

O eisiau gole o'r dirgelwch hwnt, 
Di gredaist hyd wrtûuni lawer tro 
Lle nad oedd sail, ond cred ai anghred. O, 

Na ddewis lithrig Iwybrau rhagríth brwnt I 

Mynn ryddid llawn i'th fywyd di dy hun, 
Ac na warafùn gymmain' rhyddid chwaith 
I bob rhyw wlad dros wyneb daiar faith, 

Can's rhyddid ydyw trysor pennaf dyn. 

Gwyneba ar y byd anhyspys t'wyll 
A'th gred ar dda yn loyw fel y wawr; 
Petae mai anfod fydd y dynged fawr, 

Dos iddi 'n lan dy foes a chlir dy bwyll. 



eo 

DTHUDDIINT. 



(l gyfaiU mvm galar. Yn nuU yr hen feirdd.) 

Gnawd deigyr am eigyr mygyr deithi. 
Pefr Non, gnawd i galon galar erddi ; 
Gwrdd angan, angerdd cynni nis oerai 
Draserch ae carai, caredd eiddi. 

Cynhebyg gwynder gwenyg gweilgi 
Dan ewyn gorwyn, a'i gorwych dal hi ; 
Prìd geinwrìd gwynros perthi, gruddian Non ; 
Cyfliw bron manon manod llethrì. 

Graid lygaid lewyrch ser goleuni, 
Gne nwyfre laswiw, lliw llachar feini ; 
Gwallt eurwiw, lliw lly weli haf, dros fron 
Lliw meillion gwynion gwaen a chelli. 

Y' medd oer gorwedd gorwen geinfrì, 
A'i bardd ni chwardd, no cherdd, namyn dyrì 
O gwynfan, ni chán, chwith gynni I Nis prof 
Ond achreth annof côf corff heini. j 

1 

Gan serch er gwenferch (gwynfyd eiddi I) 
Ys iddo anhyfryd byd bod hebddi ; 
Ys cymrawd cymrìw fyfi ; ergyd grain 
Rhoi is gro a main lliw cain cenlli I 

Ys caeth ef o hiraeth herwydd colli 
Calon ei galon ; dan gèl dodi 
Byd ei fyd ; o'i fod hebddi, fardd dyfryd, 
Gwerchyd ei gweryd hyd ddihoeni I 

PA LE HAE'R ÜN VLÄD FEL 

TYDI? 

Gymru» fy ngwlad, hen gartre fy nhadau, 

Pa le mae'r on wlad fel tydi ? 
Llawn o hanesion a hen draddodiadau 

Am ryddìd, gwroldeb, a bri ; 
Carwn di byth. hen gartref y Brython, 
Carwn di, carwn di'n anwyl tra fytho'n 
Calonnau ni'n serchog, 
Hen Gymru ardderchog: 
Pa le mae'r un wlad fel tydi ? 

Crwydro bu'm gynt ar hyd dy íynyddau, 

A chwarau dan gangau dy goed ; 
Adgof sy'n bèr drwy feithion ílynyddau, 

Yr adgof, ie'r cyntaf erioed — 
Adgof am goed, mynyddau, a bronnydd. 
Blode a nentydd a gloywon afonydd; 
Serch at y rhei'ni 
A lanwai 'mron heini, 
A'i lleinw 'run fáth ag erioed. 

Gymru fach dlawd ? Hyd angau fe'th garaf, 

Nid oes yr un wlad fel tydi ; 
Mawredd a geir, hen Gymru hawddgaraf, 

Yn llanw 'th ardaloedd i mi ; 
Treuliaf fy oes yn swyn dy chwedleuon, 
Trengu a fynnwn yn swn dy ganeuon ; — 
Huned fy nghalon 
Pan ddarffo 'i gofalon 
Yn naear hen Gymru fy ngwlad. 

Mwyn yw dy iaith, a phêr dy ganeuon, 

A hen y w dy gestyll i gyd ; 
Hir yw dy hanes a hen dy chwedleuon, 

Ond ieuanc yw'th enaîd o hyd, — 

Gocfael ei werthu y' marchnad y gelyn; 
Glän foed dy law i ddefiEro dy delyn 
Mwy nid i gẃyno 
Ond bellach i swyno 
Hen galon y byd â dy gán ! 
Holl enaid y byd A dy gân ! 



BBÄWDOLIAETH. 



Hwda am funyd ! Wyt ti'n ddyn tlawd ? 
Fu dy dlodi di'n destyn gwawd ? 
Do ? Dyro'th law I 'r yden ni'n ddau frawd, 
Ac mae'n dda gen i weled dy wedd. 

Gwn ar dy lygad a*th wyneb prudd — 
Peth garw yw dioddef am Iwydo grudd I — 
Fod gofid dw£n yn dy fron di 'nghudd — 
Mae'r meddwl yn 'stumio 'r wedd. 

! 

i 

Oes, mae gonestrwydd pur ar dy ael — ' 

Gonestrwydd! mae o'n beth anodd i'w gael — 
Rhyièdd fod iddo fo daliad mor wael 
Ac yntan mor brin yn y byd 1 

Fuost ti'n crwydro yn nyfnder nos 
Ar ol caledwaith ar faes neu mewn £fos, 
Heb gâr na dim, ond fod llais yn d'weyd " dos, 
Na wyddet i b'le yn y byd ? 

Fu'st ti'r pryd hwnnw mewn hiraeth dwys 
Am ddysg a gwybodieth, a than ei bwys, 
A jwylaist ti'n brudd ? Fu rhy w goegyn brwys 
Yn chwerthin ry w dro am dy ben ? 



tf 

Do, mi wn, Bu'n chwerthin mewn gwawd 
Uym, am dy ben di, druan tylawd ; 
Mi glywais i'r brath fy hun, fÿ mrawd, . 
Mi wn beth yw min y senn. 

Dyro dy law — mae hi'n galed» Irawd, 
Yd^rw ; pa waeth ? nid yw calon y tlawd 
Ddim 3rn galed fel maen, nac yn nythle gwawd 
FfíL mae calon y coegfalch brwnt. 

R 

Welaist ti frawd âg eisian bwyd, \ 

Efò'i lygad prudd, a'i wyneb llwyd ; 
Ddarfa 'ti 'i regi'n flin dy nwyd, 
A'i wawdìo fo'n greulon hwnt ? 

Naddo I Pam ? 'Rwyt ti'n ddyn tylawd, 
A bu dy dlodi'n destyn gwawd ; 
D09 dyro'th law, cymer groeso brawd — 
Mae'n dda gen i weled dy wedd 1 

BBEUDDWTD. 



Mynd 'roedd y dydd 

I'w wéíj rhndd, 
A gwawl yr haul wasgare 

£i gochwrid glän, 

A'i £argod tän 
Ar firig y tonnau'n chware; 

Fe chwarddai brìg 

Y laswerdd wig 
Is euraidd wèn ei olau ; 

A thano, cain 

Oedd blode'r drain 
A meillion mân y dolau. 

Yr adar män 

A'u difyr gán 
O dewfrìg goed y glyniau 

Yn swyno'r rhos 

I gysgu 'r nos, 
A gwisgai 'r niwl y bryniau ; 

Dan irlwyn braf 

Adeiloshaf 
Hudolus hûn a'm huddodd; 

Bereiddied daeth, 

Ond brudded aeth 
Y breuddwyd im' ddigwyddodd. 

A mi y'nghwsg 

Ar wely mwsg, 
A pherlau mân y gwlith 

Yn gwlychu 'mhen 

A 'ngwefus wen, 
Anghofiais wae; mewnrhith 

0*m blaen ar hyn 

Agorai glyn 
A'i gaerog Iwyni pêr 

Dan ortho dlos 

Amryne ros, 
Y' mlrain wrid y sêr. 



Hyd lawr y glyn 

A'r marmor gŵyn 
Murmurai gwenog nant, 

A sibrwd hon 

Lle llifai'r dòn 
Fel llafar, dyner dant ; 

A'r awel fwyn 

Yn nail y llwyn 
Yn eilio lleddf erddygan— 

Gwefreiddiol gŵyn, 

Cynhennid swyn, 
Mal enaid serch yn sygan t 



Y brigog goed, 

Y deiiiog goed 
Yn hidlo gwln a mèl 

I gawgiau mân 

Rhiesau glân 
Y rhosog Iwyni cêl, 

Sef cregin cain 

Ymôr; aglain 
Hyd Iwybrau glwys eu traed, 

Yn gymmysg â 

Gwawr wen yr iâ 
'Roedd gorne rudd y gwaed. 

Dan roslwyn cûn 

Mi welwn un 
A thclyn aur i'w Uaw. 

Yn eiste ar làn 

Yr aber gàn 
A*r bcrw gwyllt, di daw; 

A thynnn cân, 

Neud. diail gân, 
Wnai *i dwylo gwynion hi 

O'r tannau cain. 

Cán, rian fain, 
Wirionai f enaid i. 



Coronig dlos 

O ruddain ros, 
Arddunai'r rhei'n ei phen ; 

A thros ei bron 

O derlliw tón, 
Cnwd eurwallt hir oedd lèn; 

Cymmysgai 'i chân 

Ag alaw lân 
Yr awel leddf a'r lli. 

Rhwng Ueddf a Uon. j 

A'r odlig hon I 

Mor hudol ganai hi : — 

H 



" O dawel dud 

•• Dwyfolaf hud, 
•• Dy fýwiol fáUn a'th swyn 

•• Ireiddia'r rudd, 

" O galon brudd 
•• Tynn golyn braw a chŵyn ; 

" Rhy'th adar mân 

" £u Uawen gân 
" O'r Uwyni gwyrdd, fel hyn ; 

" Alawon llaidd 

" D' awelon draidd 
" Fw dilyn drwy y glyn ! 



« 



Murmurog gân 

" D' afonig lân 
" Hyd feini glain a gro, 

" A'i llafar si 

" Y cyngan hi 
•' Rhwng cengyn heirdd y fro ; 

•• Mae'th eigron têr 

" A'u Iteisiau pèr 
*' Yn arllwys puraf gân — 

" Sain tannau mèl 

'- O roslan gêl 
" A dryslwyn gwyrdd a glân." 



A mi fel hyn 

Yn gwrando'n syn 
Gywréindon syw ei chân, 

Ymdduodd nef, 

Bu taran gref 
Yn torri'n groch, a thân 

Y fellten wen 

Yn rhwygo'r nen, 
Chwym guro wnaeth y glaw : 

Difiannodd swyn 

Yr oror fwyn 
Yn nhwrw'r fáth oer fraw. 



Efelly swyn 

Dedwyddyd mwyn 
O hyd y' myd y boen, 

Dros ennyd ferr 

I fÿd rhydd herr, 
Fe drydd ei wae yn hoen ; 

Ond er ei fwyn 

Diríona' swyn 
Daw'r hoenus wawr ì^ben, 

A*r olwg dry'n 

Nos galar du 
Nes gwelwo*r dawd nen ! 



««POB TLAWD 8TDD OTDFBÂWD 

I GI.»* 



Onid ä rhan y diwyd, — ^holl o£al 
A llafur ei fywyd, 
I'w gwarío ar feib seguryd, 
A chadw'r beilch â da'r byd ? 



A'r diles yn gormesu» — a moethau 

Amheuthyn o'i ddeutu, I 

Y' nghyni dwfn angen du ^ 

Gwronedd tlawd ga' rynnu. 

I 

Tynghedfen front. ing adfyd — ^rydd hi ar 

rdewríon angenoctyd ; j 

A hidla traha'i wawdlyd 
Règ ar ben goreugwyr byd. 

YMSON T LLTW ESGTMHUN. 



[" Yr oeäd Llywelyn dan esgymmtdod, ac ni fynnai ei elynion drU' 
garhau wrth ei Iwch. Gwrthododd archesgob dynnu'r esgy- 
mundod oddiarno, ac y mae llwch Llywelyn, ỳa le bynnag 
y mae, eto dan felldith yr eglwys:^ — Erthygl yn "Y Llenor." 

*• Ys man gan ddefnydd ymddifanw a Duw." 

Grüffydd ap yr Ynad Cocpi. 

' ' Esgymmutí wyf, am feiddio codi arf 
Yn erbyn gormes draws y Norman balch : 
Mae Melltith Dduw yn tynnu min fy nghledd, 
Yn pylu 'm picell ac yn torrí *m saeth ; 
Mae 'i lid ar warthaf pawb a'm canlyn i, 
A phoenau ufifem dân a'u herys hwy ; 
Yr wyf yn herrìo Duw i faes y gâd, 
O saif y gair a'm hesgymmunodd i ! 
A raid im' wadu'm gwlad a thorri'm llw, 
A gwerthu iawnder £al y prynwy' nef ? 
A ddyry Gríst ei râd i ddengyn bâs 
A blycco'i ben i dderbyn cam a gwarth, 
A ddodo 'í warr o dan yr iau rhag ofn, 
Dirmygus Iwfrdra, nad oes, namyn carl, 
Na b'ai ddewisach gantho ufifem bwll 
Na meithrín based yspryd yn ei fron ? 
A wrthyd Gríst ei nawdd a'i râd i'r sawl 
Wrthotto warth a phechadurus frâd, 
A dyngodd gadarn Iw i gâr a brawd 
Y trengai cyn y gwerthai 'u rhyddid hwy, 
Na fÿnnai fwy na chadw 'i bríod wlad 
Rhag creulon raib a gorthrech estron traws ? 
Dian I Esgymmun wyf, ac nid oes frawd 
A circh ar Fair un arch o'm plegid i, 
Rydd olew im' nac angen pan y bwy' 
Yn nygnaf boenau angau I Dorau nef 
Nis detgly Pedr borthor, onis rhôf 

I draws fy ngwlad, ac oni thorra'i 'm Uw 
Neud, dewis agwrdd yw fy newis i ! 
Un waith fe roddais i, er traserch gwraig, 
Yn aberth fwy nag a fuasai rhoi 
Fy mywyd erddi — gwae, Elinor wiw, 
Na thyociodd hynny rhag dy golli di I — 
Ond weithian, dewis di, esgymmun lyw. 
Rhwng Nef ac Uffem I 

Och ! ba chwerw gri 
Oedd yna ger y porth — ^ai cennad oedd 
I'm rhoi ar ochel fel na herriwy' Dduw ? 
Di, lyw y dewis agwrdd. cymmer bwyll I 
Llef etto — ie. dolef plentyn y w. 
Mae crì a rhuthjrr yn y cyntedd — ust ! 
Esgymmun lyw, cly w'r genadwri erch — 
" Brad a chelanedd ! wele erchyll waith, 
" Mae'i glustiau wedi eu torri, druan bach» 
" A'i lygaid wedi eu dallu ! " 

Eppil diawl ! 
Bid fyth esgymmun ef nas tanio hyn 
I d^mnu cledd a'i drochi yn eich gwaed ! 
Mynn cethrau Crist. o phlygaf dan y gwarth.. 
I'm herbyn clöed Pedr ddorau nef. 
Naw poethach immi fyddo uffern dân I 
Och, ddewis agwrdd ! eith^rr bid a fo, 
Myfi lyfásaf nas Uyfasodd dyn — 
Od wyf esgymmun. mi a gadwa'm Uw ! " 



^ 

TELYN LLYDAW. 



[y mae deffroad llenyddol yn Llydaw, a gwyr o ddysg a dawn yn 

coleddu'r iaith. ^roswydy cerddi isod iW Gymraeg o*r llyfrau 

y mae fy nghyfaill M. Jaffrennou (TaldirJ wedi eu cyhoeddi, 

sef " An Delen Dir,** '• An Hiryòudou" a'r ** Hanaouennou 

Brezounek,'* acyr wyfyn eu cyhoeddiyma gyda'i gennad.'] 

HIRAETHGAN. 
(•• Huanaden.") 
Enethig ieuanc a garaf, 

Tyr'd ataf fi I 
Fy nghalon grynn pan welaf 
Dy wenau di. 

Tro amaf d'olwg lawen, 

Dy lygad glas ; 
Gan im' glywed dy chwerthin 

Mwyna'i flas. 

Fy mhen sy' lawn o bryder 

Gan ofìd trwm, 
Sy'n Uwydo P ael, sy'n pwyso 

Fel y plwm. 

By wiocach di na'r deryn 

Dan heulwen a gân, 
Hoywach nag e' ar ei aden 

Ysgafn a glân. 

Ac yna, fel yr aderyn, 

Gadewi'n brudd 
Fì, druan fab a'th garodd, 

Nos a dydd. 

CAN FR MORWR. 
(" Hanaouen ar Martolod.") 
** Dywed, forwr, gyfáiU difyr, 

Red y mor o ben i ben, 
Am ba beth y bydd dy fyíÿr 
Pan y'th guro'r waneg wen ? " 

" Meddwl byddaf am fy rhian, 
Wylo wrth fy nisgwyl wna» 

Draw yn Lokrist, plwy' Trebrian» 
A fy yspryd ymgryfha ! " 

** Mab yv aig, fy nghyfaill difyr. 

Morwr Llydaw, dwed yn awr, 
Am ba beth y bydd dy fyfyr 

Pan ar ben yr hwylbren mawr ? " 
" Pan ä'r llestr gyda'r tonnau, 

Cofìo byddaf bethau fu, 
A fy enaid äd ei gloriau. 

Dianc tua'm henwlad gu ! " 

" Dywed, forwr, gyfaill dif^rr, 

Pan fo'r gynnau mawr yn fifrwydro, 
Am ba beth y bydd dy fyfyr, 

Tra parha'r llofruddiog firwydro ? *' 
" Meddwl am fy awr ddiwedda', 

Am fy anwyl fam sy' acw ; 
Erfyn ar i'r Santes Anna 

Fy mendithio awr fy marw I " 

" Dywed, forwr, gyfaill difyr, 

Pan fo't bell o r wlad a gerì, 
Am ba beth y bydd dy fyfyr, 

Pani'th hamoc clyd y cysgi ? " 
" Pan i'm hamoc byddaf ddiddos, 

Cofio am fy nghartre bychan, 
Am y chwedlau ddwedir beunos 

Yno gylch yr aelwyd lydan." 

" Dywed, forwr, gyfaill difyr, 

Gwedi rhyw bellennig fordaith, 
Am ba beth y bydd dy fyfyr, 

Ar yr hynt i Lydaw eilwaith ? " 
" Am fy rhiaint, fynnwn weled, 

Eglwys £ach fy mhlwy' fy hunan, 
A'r brìodas yno drefned 

Rhyngof fi a'm hanwyl rìan." 

FY MRO. 

('•VaBro.") 

Draw mae fy mro yn y pellter, 

Lle na chwytha'r un garw wynt, 
Lle na ddaw na thymhestl na chroesder, 

Na thrafferth na dolur ar hynt ; 
Ond gwybren ddisglair sy yno, 

Â beunydd dwymder haul mad ; 
Âc awel dyner a chwytha 

Dros ddeilos glasgoed fy ngwlad. 

Draw mae fy mro yn y pellter, 

Y lle mae cân lawen barhaus ! 
O bob pren a changen a gaffer 

£ ddisgyn càn edn chwareus ; 
Tyf yno y blode prydfertha', 

Liliod hyd lannau y 111, 
Nis ceir, 'mysc y broau teleidia' 

Un fro a fo hafal i ti. 

Draw mae fy mro yn y pellter, 

Tu arall i drumau y dòn, 
Mi garwn ehedeg drwy'r awyr 

Hyd atat. fro 'nghalon, yn llon ; 
Mi garwn gael dwy asgell fuan, 

Fel rhai y golomen fach wèn, 
A thrwy yr ehangder llydan 

Gael myn'd tua'm Bro drwy y nen l 

O, Fro, y sy draw yn y pellter, 

Hiraethu am danat a wnaf ; 
A phan y b'wy'n cofìo dy geinder, 

Och'neìdia fy nghalon yn glaf ; 
Pryd ca'i íyn'd i'r hen fro a garaf, 

Y fro lle mae serch fy mron ? 
Nis gwn! ond am dani meddyliaf, 

Fy Mro, dros ddyfhderoedd y dòn 

DY HUNAN. 
(•• Da-Hunan.") 

Wyl hoU ddagrau dy ddau lygad, 

Wyl ar ol 3rr amser fu : 
Drwy dy yspryd, dod yn íágad 

Y mae hen adgofion cu ; 
Dim cyfeillach, dim anwylyd, 
CoUed hwy yn ymdrech bywyd ; 
Wyl I ac ocheneìdia'n druan, 
Canys weithian, 'rwyt dy hunan. 

Yn eu henaint. dy rieni 

Nid yn' agos attat mwy, 
Pell oddiwrthyn' i'th drueni, 

Dyddiau chwerw ddaeth ìt' mwy ; 
A'r nos yn dy wely caled, 
Try dy ysyryd am ymwared 
At dy £am a'th ddug yn fychan, 
Eithr weithian 'rwyt dy hunan 1 

Unigl dyna oer a chreulon 
Air a rewa'r galon ddo&i ! 
Gair anobaith, gair y gofid, 

Gair trueni yw, ac o&i 1 
Heb yn agos it' gydymaith 
(Aeth y dòn a'r rheiny ymaith), 
Unig wrth dy dân wyt weithian, — 
Yn dy 'stafell oer dy hunan I 

Hwyrach daw diwmodau teccach, 
Haul tirionach, awr a fo, 

Awr o gariad pur, cywirach, 
Gyda'th deulu, yn 4y fro ! 

Ar dy delyn, cân, nes delon' 

Gerddi gynt drwy bob gofalon ; 

Cwyna ar dy stad alargan, — 

Ti a'i ceni hi dy hunan ! 

Y PLENTYN. 

(•• Ar Bugel.") 

Braf yw gwerd y mor a*i dòn, 
Braf yw Uewyrch gwybren lòn ; 
Braf yw'r nos, a'r Ueuad lân 
Dros y wybr yn Uedu'i thân ; 
Braf ynt oU ! Ond mil mwy iach 
Trem agored plentyn bach ! 

Ganol gauaf, glân yw'r iâ. 

Glân yw blode ganol ha'» 

Glân yw'r gwlith ar ddraenen wèn 

Âc ar ddeilos glas y pren ; 

Glân ynt oll ! Ond mil mwy iach 

Llygad pur y plentyn bach ! 

Cain y lili fwyn a gwèn, 
Ddŵg y gorsen ar ei phèn, 
Cain yw bottwm aur y Uawr, 
Leinw'r lle a pheraidd sawr ; 
Cain ynt oU 1 Ond mil mwy iach 
Gruddiau gwridog plentyn bach ! 

